title: Id-Direttiva tal-Kummissjoni 2002/94/KE tad-9 ta' Diċembru 2002 li tippreskrivi regoli dettaljati għall-implimentazzjoni ta' ċerti dispożizzjonijiet tad-Direttiva tal-Kunsill 76/308 KEE fuq l-assistenza reċiproka għall-irkupru ta' talbiet rigward ċerti imposti, dazji, taxxi u miżuri oħra

text:
Avviż Legali Importanti

|

32002L0094

Official Journal L 337 , 13/12/2002 P. 0041 - 0054

		Id-Direttiva tal-Kummissjoni 2002/94/KEtad-9 ta' Diċembru 2002li tippreskrivi regoli dettaljati għall-implimentazzjoni ta' ċerti dispożizzjonijiet tad-Direttiva tal-Kunsill 76/308 KEE fuq l-assistenza reċiproka għall-irkupru ta' talbiet rigward ċerti imposti, dazji, taxxi u miżuri oħraIl-Kummissjoni tal-Komunitajiet Ewropej,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 76/308KEE tal-15 ta' Marzu 1976 fuq l-għajnuna reċiproka għall-irkupru ta' talbiet rigward ċerti imposti, dazji, taxxi u miżuri oħra [1], kif l-aħħar emendata bid-Direttiva 2001/44/KE [2], u partikolarment l-Artikolu 22 tiegħu,Billi:(1) Is-sistema ta' għajnuna reċiproka bejn l-awtoritajiet kompetenti ta' l-Istati Membri, kif preskritt fid-Direttiva 76/308, kienet emendata fir-rigward ta' l-informazzjoni li għandha tingħata lill-awtorità applikanti, in-notifika ta' l-indirizzat dwar l-istrumenti u d-deċiżjonijiet applikabbli, l-adozzjoni tal-miżuri kawtelatorji, u l-irkupru mill-awtorità mitluba tat-talbiet għan-nom ta' l-awtorità applikanti,(2) Fir-rigward ta' kull wieħed minn dawn l-aspetti, għalhekk, id-Direttiva tal-Kummissjoni 77/794 ta' l-4 ta' Novembru 1977 li tippreskrivi regoli dettaljati għall-implimentazzjoni ta' ċerti dispożizzjonijiet tad-Direttiva 76/308KEE fuq l-għajnuna reċiproka għall-irkupru ta' talbiet li jirriżultaw minn operazzjonijiet li jifformaw parti mis-sistema tal-finanzjament tal-Fond Agrikolu Ewropew ghall-Gwida u Garanzija, u ta' imposti agrikoli u ta' dazji tad-dwana u fir-rigward tat-taxxa dwar il-valur miżjud [3], kif l-aħħar emendata bid-Direttiva 86/489 [4], għandha tkun emendata kif jixraq,(3) Kif ukoll, għandhom ikunu preskritti regoli dettaljati dwar il-mezzi li bihom il-komunikazzjonijiet bejn l-awtoritajiet jistgħu jkunu trasmessi,(4) Fl-interess taċ-ċarezza, id-Direttiva 77/794 KEE għandha tinbidel,(5) Il-miżuri provduti f'din id-Direttiva huma skond l-opinjoni tal-Kumitat ta' l-Irkupru,ADOTTAT DIN ID-DIRETTIVA:IL-KAPITOLU IDISPOSIZZJONIJIET ĠENERALIL-Artikolu 1Din id-Direttiva tippreskrivi regoli dettaljati għall-implimentazzjoni ta' l-Artikolu 4(2) u (4), l-Artikolu 5(2) u (3), l-Artikolu 7, l-Artikolu 8, l-Artikolu 9, l-Artikolu 11, l-Artikolu 12(1) u (2), l-Artikolu 14, l-Artikolu 18(3) u l-Artikolu 25 tad-Direttiva 76/308.Tippreskrivi wkoll regoli dettaljati fuq il-konverżjoni, trasferiment ta' somom irkuprati, l-iffissar ta' l-ammont minimu għat-talbiet li jistgħu jagħtu lok għal talba ta' għajnuna, kif ukoll bħala l-mezz li bih il-komunikazzjonijiet bejn l-awtoritajiet jistgħu jkunu trasferiti.L-Artikolu 2Għall-iskopijiet ta' din id-Direttiva:1. trasmissjoni "b' mezzi elettroniċi" ifisser trasmissjoni bl-użu ta' tagħmir elettroniku għall-ipproċessar (inkluż kompressjoni diġitali) ta' data u li tuża wajers, trasmissjoni bir-radju, teknoloġiji ottiċi jew mezzi elettromanjetiċi oħra;2. "CCN/CSI" għandhom ifissru l-pjattaforma komuni bbażata fuq in-Network Komuni tal-Komunikazzjoni (CCN) u l-Interfaċċa tas-Sistema Komuni (CSI), żviluppati mill-Komunità biex jiżguraw it-trasmissjonijiet kollha b'mezzi elettroniċi bejn l-awtoritajiet kompetenti fil-qasam Doganali u t-Tassazzjoni.IL-KAPITOLU IITALBIET GĦALL-INFORMAZZJONIL-Artikolu 3It-talba għall-informazzjoni msemmija fl-Artikolu 4 tad-Direttiva 76/308/KEE għandha ssir bil-miktub skond il-mudell fl-Anness I ta' din id-Direttiva. Jekk it-talba ma tistax tkun trasmessa b'mezzi elettroniċi, għandu jkollha t-timbru uffiċjali ta' l-awtorità applikanti u għandha tkun iffirmata minn uffiċjal tagħha debitament awtorizzat biex jagħmel din it-talba.Fejn talba simili tkun indirizzata lil kull awtorità oħra, l-awtorità applikanti għandha tindika fit-talba tagħha għall-informazzjoni l-isem ta' dik l-awtorità.L-Artikolu 4It-talba għall-informazzjoni tista tirrigwarda:1. id-debitur;2. kull persuna responsabbli għall-ħlas tat-talba taħt il-liġi fis-seħħ fl-Istat Membru fejn l-awtorità applikanti tinsab (minn hawn 'il quddiem "l-Istat Membru ta' l-awtorità applikanti");3. kull terza persuna li jkollha attiv li jkun ta' waħda mill-persuni msemmija fil-punt 1 jew 2,L-Artikolu 51. L-awtorità mitluba għandha tirrikonoxxi l-irċevuta tat-talba għall-informazzjoni bil-miktub kemm jista' jkun malajr u f'kull każ fiż-żmien sebat ijiem minn din l-irċevuta.2. Minnufih ma' l-irċevuta tat-talba l-awtorità mitluba għandha, fejn xieraq, titlob l-awtorità applikanti biex tipprovdi kull informazzjoni addizzjonali meħtieġa, L-awtorità applikanti għandha tipprovdi kull informazzjoni addizzjonali meħtieġa li normalment ikollha aċċess għaliha.L-Artikolu 61. L-awtorità mitluba għandha tittrasmetti kull biċċa informazzjoni mitluba lill-awtorità applikanti kif u meta tkun miksuba.2. Fejn l-informazzjoni mitluba kollha jew ftit minnha ma tistax tinkiseb fi żmien raġonevoli, fir-rigward tal-każ partikolari, l-awtorità mitluba għandha tinforma lill-awtorità applikanti, li tindika r-raġunijiet għalhekk.F'kull każ, fl-aħħar ta' sitt xhur mid-data tar-rikonoxximent ta' l-irċevuta tat-talba, l-awtorità mitluba għandha tinforma lill-awtorità applikanti bl-eżitu ta' l-investigazzjonijiet li tkun għamlet biex tinkiseb l-informazzzjoni mitluba.Fid-dwal ta' l-informazzjoni riċevuta mill-awtorità mitluba, l-awtorità applikanti tista' titlob li din ta' l-aħħar tkompli l-investigazzjonijiet tagħha. Dik it-talba għandha issir bil-miktub fi żmien xahrejn mill-irċevuta tan-notifika ta' l-eżitu ta' l-investigazzjoni magħmula mill-awtorità mitluba, u għandha tkun trattata mill-awtorità mitluba skond id-dispożizzjonijiet li japplikaw għat-talba inizjali.L-Artikolu 7Jekk l-awtorità mitluba tiddeċiedi li ma tħarisx it-talba għall-informazzjoni, għandha tinnotifika l-awtorità applikanti bil-miktub bir-raġunijiet għar-rifjut li tħares it-talba, u tispeċifika d-dispożizzjonijiet ta' l-Artikolu 4 tad-Direttiva 76/308 li tkun qed tistriħ fuqhom. Din in-notifika għandha tingħata mill-awtorità mitluba hekk kif tieħu d-deċiżjoni tagħha u f'kull każ fi żmien tliet xhur mid-data tar-rikonoxximent ta' l-irċevuta tat-talba.L-Artikolu 8L-awtorità applikanti tista' f'kull żmien tirtira t-talba għall-informazzjoni li tkun bagħtet lill-awtorità mitluba. Id-deċiżjoni biex tirtira għandha tkun trasmessa lill-awtorità mitluba bil-miktub.IL-KAPITOLU IIITALBIET GĦAN-NOTIFIKAL-Artikolu 9It-talba għan-notifika msemmija fl-Artikolu 5 tad-Direttiva 76/308/KEE għandha issir bil-miktub f'duplikat skond il-mudell fl-Anness II ta' din id-Direttiva. It-talba imsemmija għandha jkollha t-timbru uffiċjali ta' l-awtorità applikanti u għandha tkun iffirmata minn uffiċjal tagħha debitament awtorizzat biex jagħmel din it-talba.Żewġ kopji ta' l-istrument jew tad-deċiżjoni, li tintalab in-notifika tagħhom, għandhom jithemżu mat-talba.L-Artikolu 10It-talba għan-notifika tista' tirrigwarda kull persuna naturali jew legali li, skond il-liġi fis-seħħ fl-Istat Membru ta' l-awtorità applikanti, tenħtieġ li tkun infurmata b'kull strument jew deċiżjoni li tikkonċerna dik il-persuna.Safejn dan mhux indikat fl-istrument jew deċiżjoni li tintalab in-notifika, it-talba għan-notifika għandha tirriferi għal dawk ir-regoli fis-seħħ fl-Istat Membru ta' l-awtorità applikanti li tirregola l-proċedura għall-kontestazzjoni tat-talba jew l-irkupru tagħha.L-Artikolu 111. L-awtorità mitluba għandha tirrikonoxxi l-irċevuta tat-talba għan-notifika bil-miktub kemm jista' jkun possibbli u f'kull każ fi żmien sebat ijiem minn din l-irċevuta.Minnufih ma' l-irċevuta tat-talba għan-notifika, l-awtorità mitluba għandha tieħu l-miżuri meħtieġa biex issir in-notifika skond il-liġi fis-seħħ fl-Istat Membru fejn tinsab.Jekk meħtieġ, imma mingħajr ma tkun perikolata d-data finali għan-notifika indikata fit-talba għan-notifika, l-awtorità mitluba għandha tistaqsi lill-awtorità applikanti biex tipprovdi informazzjoni oħra.L-awtorità applikanti għandha tipprovdi l-informazzjoni kollha addizzjonali li normalment ikollha aċċess għaliha.L-awtorità mitluba m'għandhiex f'kull każ tpoġġi fid-dubbju l-validità ta' l-istrument jew deċiżjoni li tintalab in-notifika tagħhom.2. L-awtorità mitluba għandha tinforma l-awtorità applikanti bid-data tan-notifika hekk kif issir din in-notifika billi terġa' tintbagħtilha kopja tat-talba biċ-ċertifikat fuq in-naħa ta' wara debitament mimli.IL-KAPITOLU IVTALBIET GĦALL-IRKUPRU JEW MIŻURI KAWTELATORJIL-Artikolu 121. Talbiet għall-irkupru jew għall-miżuri kawtelatorji msemmija fl-Artikoli 6 u 13 rispettivament tad-Direttiva 76/308/KEE għandhom isiru bil-miktub skond il-mudell fl-Anness III ta' din id-Direttiva.Dawn it-talbiet, li jinkludu dikjarazzjoni li l-kondizzjonijiet preskritti fid-Direttiva 76/308/KEE biex tinbeda l-proċedura ta' l-għajnuna reċiproka tħarsu, għandhom ikollhom it-timbru uffiċjali ta' l-awtorità applianti u għandhom ikunu iffirmati minn uffiċjal tagħha debitament awtorizzat biex jagħmel talba bħal din.2. L-istrument li jippermetti l-esekuzzjoni għandu jkun flimkien mat-talba għall-irkupru jew il-miżuri kawtelatorji. Jista' jinħareġ strument wieħed fir-rigward ta' diversi talbiet fejn jikkonċernaw l-istess persuna.Għall-finijiet ta' l-Artikoli 13 sa 20 ta' din id-Direttiva, it-talbiet kollha koperti bl-istess strument li jippermetti l-esekuzzjoni għandhom jitqiesu bħala talba waħda.L-Artikolu 13Talbiet għall-irkupru jew għall-miżuri kawtelatorji jistgħu jirrelataw għal kull persuna msemmija fl-Artikolu 4.L-Artikolu 141. Jekk il-valuta ta' l-Istat Membru ta' l-awtorità mitluba hija differenti mill-valuta ta' l-Istat Membru ta' l-awtorità applikanti, l-awtorità applikanti għandha tfisser l-ammont tat-talba li għandha tkun irkuprata fiż-żewġ valuti.2. Ir-rata tal-kambju li għandha tintuża għall-finijiet tal-paragrafu 1 għandha tkun l-aħħar rata tal-bejgħ reġistrata fuq l-aktar suq jew swieq tal-kambju rappreżentattiv/i ta' l-Istat Membru ta' l-awtorità fid-data meta t-talba għall-irkupru hija iffirmata.L-Artikolu 151. L-awtorità mitluba għandha, bil-miktub, kemm jista' jkun malajr u f'kull każ fi żmien sebat ijiem mill-irċevuta tat-talba għall-irkupru jew tal-miżuri kawtelatorji:(a) tirrikonoxxi l-irċevuta tat-talba;(b) titlob lill-awtorità applikanti biex tlesti t-talba jekk ma jkollhiex l-informazzjoni jew partikolarijiet oħra msemmija fl-Artikolu 7 tad-Direttiva 76/308/KEE.L-awtorità applikanti għandha tipprovdi l-informazzjoni kollha li għandha aċċess għaliha.2. Jekk l-awtorità mitluba ma tieħux l-azzjoni meħtieġa fi żmien il-perjodu tat-tliet xhur preskritt fl-Artikolu 8 tad-Direttiva 76/308/KEE, għandha, kemm jista' jkun malajr u f'kull każ fi żmien sebat ijiem mill-iskadenza ta' dak il-perjodu, tinforma l-awtorità applikanti bil-miktub bir-raġunijiet għan-nuqqas tagħha li tikkonforma mat-terminu.L-Artikolu 16Meta, fi żmien raġonevoli fir-rigward tal-każ partikolari, it-talba kollha jew parti minnha ma tistax tkun irkuprata jew ma jistgħux jittieħdu miżuri kawtelatorji, l-awtorità mitluba għandha tinforma b'dan lill-awtorità applikanti u tindika r-raġunijiet għalihom.Mhux aktar tard mit-tmiem ta' kull perjodu ta' sitt xhur wara d-data ta' rikonoxximent ta' l-irċevuta tat-talba, l-awtorità mitluba għandha tinforma l-awtorità applikanti bl-istat tal-progress jew l-eżitu tal-proċedura ta' l-irkupru jew tal-miżuri kawtelatorji.Fid-dawl ta' l-informazzjoni riċevuta mill-awtorità mitluba, l-awtorità applikanti tista' teħtieġ li din ta' l-aħħar terġa tiftaħ il-proċedura għall-irkupru jew il-miżuri kawtelatorji. Dik it-talba għandha ssir bil-miktub fi żmien xahrejn mill-irċevuta tan-notifika ta' l-eżitu ta' dik il-proċedura, u għandha tkun trattata mill-awtorità mitluba skond id-dispożizzjonijiet li japplikaw għat-talba tal-bidu.L-Artikolu 171. Kull azzjoni li tikkontesta t-talba jew l-istrument li jippermetti l-esekuzzjoni tagħha li tiitieħed fl-Istat Membru ta' l-awtorità applikanti għandha tkun notifikata lill-awtorità mitluba bil-miktub mill-awtorità applikanti hekk kif din ta' l-aħħar tkun ġiet infurmata b'din l-azzjoni.2. Jekk il-liġijiet, ir-regolamenti jew il-prattiċi amministrattivi fis-seħħ fl-Istat Membru ta' l-awtorità mitluba ma jippermettux miżuri kawtelatorji jew l-irkupru mitlub taħt it-tieni subparagrafu ta' l-Artikolu 12(2) tad-Direttiva 76/308KEE, l-awtorità mitluba għandha tinnotifika l-awtorità applikanti f'dak is-sens kemm jista' jkun malajr u f'kull każ fi żmien xahar mill-irċevuta tan-notifika msemmija fil-paragrafu 1.3. Kull azzjoni li tittieħed fl-Istat Membru ta' l-awtorità mitluba għar-rimborż ta' somom irkuprati jew għall-kumpens fir-rigward ta' l-irkupru ta' talbiet kontestati taħt it-tieni subparagrafu ta' l-Artikolu 12(2) tad-Direttiva 76/308/KEE għandha tkun notifikata lill-awtorità applikanti bil-miktub mill-awtorità mitluba hekk kif din ta' l-aħħar tkun ġiet infurmata b'din l-azzjoni.L-awtorità mitluba għandha kemm jista' jkun tinvolvi l-awtorità applikanti fil-proċeduri għall-pagament ta' l-ammont li għandu jkun rimborżat u l-kumpens dovut. Fuq talba raġunata mill-awtorità mitluba, l-awtorità applikanti għandha tittrasferixxi s-somom rimborzati u l-kumpens mħallas fi żmien xahrejn mill-irċevuta ta' dik it-talba.L-Artikolu 181. Jekk it-talba għall-irkupru jew għall-miżuri kawtelatorji ssir bla skop bħala riżultat tal-ħlas tat-talba jew il-kanċellament tagħha jew għal kull raġuni oħra, l-awtorità applikanti għandha tinforma minnufih lill-awtorità mitluba bil-miktub biex din ta' l-aħħar tkun tista' twaqqaf kull azzjoni li tkun ħadet.2. Meta l-ammont tat-talba li huwa s-suġġett tat-talba għall-irkupru jew tal-miżuri kawtelatorji huwa aġġustat għal xi raġuni, l-awtorità applikanti għandha tinforma minnufih lill-awtorità mitluba bil-miktub, u jekk meħtieġ toħroġ strument ġdid li jippermetti l-esekuzzjoni.3. Jekk l-aġġustament ifisser tnaqqis fl-ammont tat-talba, l-awtorità mitluba għandha tkompli l-azzjoni li tkun għamlet biex isir l-irkupru jew it-teħid ta' miżuri kawtelatorji, imma l-azzjoni għandha tkun limitata għall-ammont li għadu pendenti.Jekk, fi żmien meta l-awtorità mitluba hija informata bit-tnaqqis fl-ammont tat-talba, ammont li jaqbeż l-ammont li għadu pendenti ġie irkuprat diġa minnha imma l-proċedura ta' trasferiment msemmija fl-Artikolu 19 tkun għadha ma bdietx, l-awtorità mitluba għandha tħallas lura l-ammont mħallas żejjed lill-persuna intitolat għalih.4. Jekk l-aġġustament iffisser żieda fl-ammont tat-talba, l-awtorità applikanti għandha kemm jista' jkun malajr tindirizza lill-awtorità mitluba talba addizzjonali għall-irkupru jew għall-miżuri kawtelatorji.Dik it-talba addizzjonali għandha, kemm jista' jkun malajr, tkun trattata mill-awtorità mitluba fl-istess ħin bħat-talba oriġinali mill-awtorità applikanti. Fejn, minħabba l-istat ta' progress tal-proċedura eżistenti, mhux possibbli l-konsolidament tat-talba addizzjonali mat-talba oriġinali, l-awtorità mitluba għandha tenħtieġ li tħares t-talba addizzjonali biss jekk tikkonċerna ammont li mhux anqas minn dak msemmi fl-Artikolu 25(2).5. Biex tikkonverti l-ammont aġġustat tat-talba fil-valuta ta' l-Istat Membru ta' l-awtorità mitluba, l-awtorità applikanti għandha tuża r-rata tal-kambju użata fit-talba oriġinali tagħha.L-Artikolu 19Kull somma rkuprata mill-awtorità mitluba, inkluż, fejn applikabbli, l-imgħax msemmi fl-Artikolu 9(2) tad-Direttiva 76/308/KEE, għandha tkun trasferita lill-awtorità applikanti fil-valuta ta' l-Istat Memmbru ta' l-awtorità mitluba. It-trasferiment għandu jsir fi żmien xahar mid-data meta jkun sar l-irkupru.L-awtoritajiet kompetenti ta' l-Istati Membri jistgħu jiftehmu arranġamenti differenti għat-trasferiment ta' l-ammonti taħt il-livell msemmi fl-Artikolu 25(2) ta' din id-Direttiva.L-Artikolu 20Irrispettivament minn kull ammont miġbur mill-awtorità mitluba bħala imgħax msemmi fl-Artikolu 9(2) tad-Direttiva 76/308/KEE, it-talba għandha titqies li nġabret fi proporzjon ma' l-irkupru ta' l-ammont imfisser fil-valuta nazzjonali ta' l-Istat Membru ta' l-awtorità mitluba, fuq il-bażi tar-rata tal-kambju memmija fl-Artikolu 14(2) tad-din id-Direttiva.IL-KAPITOLU VTRASMISSJONI TAL-KOMUNIKAZZJONIJIETL-Artikolu 211. Kull informazzjoni komunikata bil-miktub bis-saħħa ta' din id-Direttiva għandha, kemm jista' jkun possibbli, tkun trasmessa biss b'mezzi elettroniċi, ħlief għal:(a) it-talba għan-notifika msemmija fl-Artikolu 5 tad-Direttiva 76/308/KEE u l-istrument jew deċiżjoni li hija mitluba n-notifika tagħhom;(b) għal talbiet għall-irkupru jew għall-miżuri kawtelatorji msemmija fl-Artikolu 6 u 13 rispettivament tad-Direttiva 76/308/KEE, u l-istrument li jippermetti l-esekuzzjoni.2. L-awtoritajiet kompetenti ta' l-Istat Membru jistgħu jiftehmu li jirrinunzjaw il-komunikazzjoni bil-miktub ta' talbiet u strumenti speċifikati fil-paragrafu 1.L-Artikolu 22Kull Stat Membru għandu jindika uffiċċju ċentrali bir-responsabbilità ewlenija għall-komunikazzjoni b'mezzi elettroniċi ma' Stati Membri oħra. Dak l-uffiċċju għandu jkun mqabbad man-network CCN/CSI.Meta diversi awtoritajiet huma maħtura fi Stat Membru għall-iskop ta' l-applikazzjoni ta' din id-Direttiva, l-uffiċċju ċentrali għandu jkun responsabbli biex jibgħat il-komunikazzjonijiet kollha b'mezzi elettroniċi bejn dawk l-awtroitajiet u l-uffiċċji ċentrali ta' Stati Membri oħra.L-Artikolu 231. Meta l-awtoritajiet kompetenti ta' l-Istati Membri jaħżnu informazzjoni f'data bases u jiskambjaw din l-informazzjoni b'mezzi elettroniċi, għandhom jieħdu l-miżuri meħtieġa kollha biex jiżguraw li kull informazzjoni ikkommunikata f'kull forma li tkun bis-saħħa ta' din id-Direttiva hija trattata bħala konfidenzjali.Għandha tkun koperta bl-obbligu tas-segretezza professjonali u għandha tgawdi l-protezzjoni estiza għall-informazzjoni simili taħt il-liġi nazzjonali ta' l-Istat Membru li jkun irċeviha.2. L-informazzjoni msemmija fil-paragrafu 1 għandha tkun disponibbli biss għall-persuni u għall-awtoritajiet imsemmija fl-Artikolu 16 tad-Direttiva 76/308/KEE.Din l-informazzjoni tista' tintuża fir-rigward tal-proċeduri ġudizzjarji jew amministrattivi mibdija għall-irkupru ta' imposti, dazji, taxxi u miżuri oħra msemmija fl-Artikolu 2 tad-Direttiva 76/308/KEE.Persuni debitament akkreditati mill-Awtorità ta' l-Akkreditazjoni tas-Sigurtà tal-Kummissjoni Ewropea jistgħu jkollhom aċċess għal din l-informazzjoni biss safejn ikun meħtieġ għall-kura, il-manutenzjoni u l-iżvilupp tan-network CCN/CSI.3. Meta l-awtoritajiet kompetenti ta' l-Istati Membri jikkommunikaw b'mezzi elettroniċi, għandhom jieħdu l-miżuri kollha meħtieġa biex jiżguraw li l-komunikazzjonijiet kollha huma debitament awtorizzati.L-Artikolu 24L-informazzjoni u l-dettalji l-oħra ikkommunikati mill-awtorità mitluba lill-awtorità applikanti għandhom jintbagħtu fil-lingwa uffiċjali jew waħda mil-lingwi uffiċjali ta' l-Istat Membru ta' l-awtorità mitluba jew f'lingwa oħra miftehma bejn l-applikant u l-awtoritajiet mitluba.IL-KAPITOLU VIELIĠIBBILITÀ U RIFJUT TAT-TALBIET GĦALL-GĦAJNUNAL-Artikolu 251. Talba għall-għajnuna tista' ssir mill-awtorità applikanti fir-rigward ta' jew talba waħdanija jew diversi talbiet meta dawn jistgħu jinġabru mill-istess persuna.2. L-ebda talba għall-għajnuna ma tista' ssir jekk l-ammont totali tat-talba jew talbiet rilvanti elenkati fl-Artikolu 2 tad-Direttiva 76/308/KEE huwa anqas minn EUR 1500.L-Artikolu 26Jekk l-awtorità tiddeċiedi, bis-saħħa ta' l-ewwel paragrafu ta' l-Artikolu 14 tad-Direttiva 76/308/KEE, li tirrifjuta talba għall-għajnuna, għandha tinnotifika l-awtorità applikanti bil-miktub bir-raġunijiet għar-rifjut. Din in-notifika għandha tingħata mill-awtorità mitluba hekk kif tieħu d-deċiżjoni tagħha u f'kull każ fi żmien tliet xhur mid-data ta' l-irċevuta tat-talba għall-għajnuna.IL-KAPITOLU VIIARRANĠAMENTI GĦAR-RIMBORŻL-Artikolu 27Kull Stat Membru għandu jaħtar għall-inqas uffiċjal wieħed debitament awtorizzat biex jiftiehem l-arranġamenti tar-rimborż taħt l-Artikolu 18(3) tad-Direttiva 76/308/KEE.L-Artikolu 281. Jekk l-awtorità mitluba tiddeċiedi li titlob arranġamenti tar-rimborż għandha tinnotifika l-awtorità applikanti bil-miktub bir-raġunijiet għall-fehma tagħha li l-irkupru tat-talba jinvolvi problema speċifika, tfisser spejjeż għolja ħafna jew tirrigwarda l-ġlieda kontra l-kriminalità organizzata.L-awtorità mitluba għandha tehmeż stima dettaljata ta' l-ispejjeż li għalihom titlob ir-rimborż mill-awtorità applikant.2. L-awtorità applikanti għandha tirrikonoxxi l-irċevuta tat-talba għall-arranġamenti tar-rimborż bil-miktub kemm jista' jkun malajr u f'kull każ fi żmien sebat ijiem mill-irċevuta.Fi żmien xahrejn mid-data tar-rikonoxximent ta' l-irċevuta ta' l-imsemmija riċevuta, l-awtorità applikanti għandha tinforma l-awtortità mitluba jekk u safejn taqbel ma' l-arranġamenti tar-rimborż proposti.3. Jekk l-ebda ftehim ma jintlaħaq bejn l-applikant u l-awtorità mitluba fir-rigward ta' l-arranġamenti tar-rimborż, l-awtorità mitluba għandha tkompli l-proċeduri ta' l-irkupru bil-mod normali.IL-KAPITOLU VIIIDISPOSIZZJONIJIET FINALIL-Artikolu 29Kull Stat Membru għandu jinforma lill-Kummissjoni qabel il-15 ta' Marzu kull sena, kemm jista' jkun b'mezzi elettroniċi, ta' l-użu magħmul tal-proċeduri preskritti fid-Direttiva 76/308/KEE u tar-riżultati miksuba fis-sena kalendarja ta' qabel, skond il-mudell ta' l-Anness IV ma' din id-Direttiva.L-Artikolu 30L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex iħarsu din id-Direttiva sa mhux aktar tard mit-30 ta' April 2003. Huma għandhom jinfurmaw lill-Kummissjoni b'dan immedjatament.Meta l-Istati Membri jadottaw dawn id-dispożizzjonijiet, dawn għandhom jinkludu referenza għal din id-Direttiva jew għandhom ikunu akkumpanjati b'referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jiddeċiedu kif għandha ssir dik ir-referenza.L-Artikolu 31Il-Kummissjoni għandha tikkommunika lill-Istati Membri oħra l-miżuri li kull Stat Membru jagħmel għall-implimentazzjoni ta' din id-Direttiva.Kull Stat Membru għandu jinnotifika lill-Istati Membri l-oħra u lill-Kummissjoni bl-isem u l-indirizz ta' l-awtoritajiet kompetenti għall-iskop ta' l-applikazzjoni ta' din id-Direttiva, kif ukoll ta' l-uffiċjali awtorizzati lli jiftehmu għall-arranġamenti taħt l-Artikolu 18(3) tad-Direttiva 76/308/KEE.L-Artikolu 32Id-Direttiva 77/794/KEE hija hawnhekk imħassra.Ir-riferenzi għad-Direttiva mħassra għandhom ikunu interpretati bħala riferenzi għal din id-Direttiva.L-Artikolu 33Din id-Direttiva għandha tidħol fis-seħħ għoxrin ġurnata wara l-pubblikazzjoni tagħha fil-Ġurnal Uffiċjali tal-Komunitajiet Ewropej.L-Artikolu 34Din id-Direttiva hija indirizzata lill-Istati Membri.Magħmula f'Brussel, fid-9 ta' Diċembru 2002.Għall-KummissjoniFrederik BolkesteinMembru tal-Kummissjoni[1] ĠU L 73, tad-19.3.1976, p. 18.[2] ĠU L 175, tat-28.6.2001, p. 17.[3] ĠU L 333, ta' l-24.12.1977, p. 11.[4] ĠU L 283, ta' l-4.10.1986, p. 23.--------------------------------------------------L-ANNESS I+++++ TIFF ++++++++++ TIFF +++++--------------------------------------------------L-ANNESS II+++++ TIFF ++++++++++ TIFF +++++--------------------------------------------------L-ANNESS III+++++ TIFF ++++++++++ TIFF ++++++++++ TIFF +++++--------------------------------------------------L-ANNESS IV+++++ TIFF +++++--------------------------------------------------


title: Id-Direttiva tal-Kunsill tal-20 ta’ Lulju, 1970 dwar l-introduzzjoni tal-metodi tal-Komunità għall-ġbir ta’ kampjuni u analiżi għall-kontroll uffiċjali tal-għalf

text:
Avviż Legali Importanti

|

31970L0373

Official Journal L 170 , 03/08/1970 P. 0002 - 0003 Finnish special edition: Chapter 3 Volume 3 P. 0061  Danish special edition: Series I Chapter 1970(II) P. 0471  Swedish special edition: Chapter 3 Volume 3 P. 0061  English special edition: Series I Chapter 1970(II) P. 0535  Greek special edition: Chapter 03 Volume 5 P. 0156  Spanish special edition: Chapter 03 Volume 4 P. 0016  Portuguese special edition Chapter 03 Volume 4 P. 0016

		Id-Direttiva tal-Kunsilltal-20 ta’ Lulju, 1970dwar l-introduzzjoni tal-metodi tal-Komunità għall-ġbir ta’ kampjuni u analiżi għall-kontroll uffiċjali tal-għalf(70/373/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jwaqqaf il-Komunità Ekonomika Ewropea, u b’mod partikolari l-Artikoli 43 u 100 ta’ dan;Wara li kkunsidra l-proposta mill-Kummissjoni;Wara li kkunsidra l-Opinjoni tal-Parlament Ewropew;Wara li kkunsidra l-Opinjoni tal-Kumitat Ekonomiku u Soċjali;Billi l-produzzjoni, il-bejgħ u l-użu tal-għalf għandhom post importanti ħafna fil-Komunità Ekonomika Ewropea;Billi produzzjoni ta’ l-annimali fl-agrikultura tiddependi ħafna fuq l-użu ta’ l-kwantità tajba ta’ l-affarijiet ta’ l-ikel;Billi l-eżistenza tar-regoli tikkonċerna l-affarijiet ta’ l-ikel hi essenzjali għal żieda fil-produttività agrikulturali;Billi l-introduzzjoni ta’ miżuri tal-Komunità tikkonċerna l-kwalità u l-kompożizzjoni tal-għalf użati fil-Komunità Ekonomika Ewropea tagħmilha neċessarja biex ikunu stabbiliti metodi uniformi ta’ teħid ta’ kampjuni u analiżi wżati mill-awtoritajiet ta’ l-Istati Membri għat-twettiq ta’ kontrolli uffiċjali;Billi, iżjed minn hekk, il-metodi ta’ teħid ta’ kampjuni u ta’ analiżi wżati għal iċċekkjar tal-qbil man-normi nazzjonali li jibqgħu fis-seħħ iridu jkunu l-istess fil-Komunità kollha;Billi ċerti Stati Membri diġà qed japplikaw metodi uffiċjali għal teħid ta’ kampjuni u analiżi u dawn huma ftit differenti fir-rigward tal-prinċipji bażiċi tagħhom; billi dawn il-metodi jaffettwaw direttament it-twaqqif u t-tħaddim tas-suq komuni u għandhom għalhekk ikunu armonizzati;Billi t-twaqqif ta’ metodi uniformi hu purament miżura ta’ implimentazzjoni ta’ natura teknika u xjentifika; billi hi meħtieġa proċedura rapida li tiżviluppa, ittejjeb u tamplifika dawk il-metodi; billi, biex tiffaċilita l-adozzjoni ta’ dawk il-miżuri, għandha tkun ipprovduta proċedura għal twaqqif ta’ koperazzjoni mill-qrib bejn Stati Membri u l-Kummissjoni fil-Kumitat Permanenti għall-Għalf;ADOTTA DIN ID-DIRETTIVA:Artikolu 1L-Istati Membri jieħdu l-miżuri kollha meħtieġa biex jassiguraw li l-kontrolli uffiċjali tal-għalf għall-fini ta’ iċċekkjar tal-qbil mal-ħtiġijiet li jqumu taħt id-dispożizzjonijiet stabbiliti b’liġi, regolament jew azzjoni amministrattiva rigward il-kwalità u l-kompożizzjoni ta’ għalf, jitwettqu billi jintużaw il-metodi tal-Komunità ta’ teħid ta’ kampjuni u analiżi li għandu jkun stabbilit fid-direttivi li għalihom jirreferi l-Artikolu 2.Artikolu 2Il-metodi li għalihom jirreferi l-Artikolu 1 ikunu stabbiliti b’direttiva u bi qbil mal-proċedura stabbilita fl-Artikolu 3, u jingħata kas tal-għerf xjentifiku u tekniku ta’ bħalissa u ta’ metodi ppruvati.Dawn id-Direttivi jistabbilixxu limiti taż-żmien xierqa ħalli dawn il-metodi jiddaħħlu fid-dispożizzjonijiet nazzjonali.Artikolu 31. Fejn il-proċedura stabbilita f’dan l-Artikolu għandha tkun segwita, kwistjonijiet ikunu riferuti mill-President, jew b’inizjattiva personali tiegħu jew b’talba tar-rappreżentant ta’ Stat Membru, lill-Kumitat Permanenti għall-Għalf (minn hawn ’il quddiem imsejjaħ il-"Kumitat") imwaqqaf b’deċiżjoni tal-Kunsill tal-20 ta’ Lulju, 1970 [1].2. Ir-rappreżentant tal-Kummissjoni jissottometti lill-Kumitat abbozz tal-miżuri li għandom ikunu adottati. Il-Kumitat jagħti l-opinjoni tiegħu dwar l-abbozz fi żmien stabbilit mill-President skond l-urġenza tal-materja. Opinjonijiet jingħataw b’maġġoranza ta’ tnax-il vot, il-voti ta’ l-Istati Membri jkollhom piż skond kif hemm provdut fl-Artikolu 148(2) tat-Trattat. Il-President ma jivvotax.3. (a) (a) Il-Kummissjoni tadotta l-miżuri maħsuba meta huma jkunu bi qbil ma’ l-Opinjoni tal-Kumitat.(b) Fejn il-miżuri maħsuba m’humiex bi qbil ma’ l-Opinjoni tal-Kumitat, jew jekk ebda opinjoni ma tingħata, il-Kummissjoni tipproponi mingħajr dewmien lill-Kunsill il-miżuri li għandhom ikunu adottati. Il-Kunsill jaġixxi b’maġġoranza kwalifikata.(ċ) Jekk, fi żmien tliet xhur tal-proposta li tkun sottomessa lilha, il-Kunsill ma jkunx aġixxa, il-miżuri proposti jkunu adottatti mill-Kummissjoni.Artikolu 4Id-dispożizzjonijiet ta’ l-Artikolu 3 jgħoddu għal tmintax-il xahar mid-data li fiha kwistjoni tkun ġiet riferuta l-ewwel lill-Kumitat jew taħt l-Artikolu 3(1) jew taħt kull dispożizzjoni oħra korrispondenti.Artikolu 5Stati Membri, f’perjodu ta’ sena wara n-notifika ta’ dan, iġibu fis-seħħ b’liġi, regolament jew azzjoni amministrattiva d-dispożizzjonijiet meħtieġa biex titħares din id-Direttiva. Huma jinfurmaw minnufih lill-Kummissjoni b’dan.Artikolu 6Din id-Direttiva hi għall-Istati Membri.Magħmula fi Brussel, 20 ta’ Lulju, 1970.Għall-KunsillIl-PresidentW. Scheel[1] ĠU L 170, 3.8.1970, p. 1.--------------------------------------------------


title: Id-Direttiva 2001/81/KE tal-Parlament Ewropew u tal-Kunsill tat-23 ta' Ottubru 2001 dwar il-livelli nazzjonali massimi ta' l-emissjonijiet ta' ċerti inkwinanti atmosferiċi

text:
Avviż Legali Importanti

|

32001L0081

Official Journal L 309 , 27/11/2001 P. 0022 - 0030

		Id-Direttiva 2001/81/KE tal-Parlament Ewropew u tal-Kunsilltat-23 ta' Ottubru 2001dwar il-livelli nazzjonali massimi ta' l-emissjonijiet ta' ċerti inkwinanti atmosferiċiIL-PARLAMENT EWROPEW U L-KUNSILL TA' L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 175(1) tiegħu,Wara li kkunsidraw il-proposta mill-Kummissjoni [1],Wara li kkunsidraw l-Opinjoni tal-Kumitat Ekonomiku u Soċjali [2],Wara li kkunsidraw l-Opinjoni tal-Kumitat tar-Reġjuni [3],Waqt li jaġixxu skond il-proċedura stabbilita fl-Artikolu 251 tat-Trattat [4], fid-dawl tat-test konġunt approvat mill-Kumitat ta' Konċiljazzjoni fit-2 ta' Awissu 2001,Billi:(1) L-approċċ u l-istrateġija ġenerali tal-Ħames Programm ta' Azzjoni Ambjentali kien approvat permezz tar-Riżoluzzjoni ta' l-1 ta' Frar 1993 tal-Kunsill u r-Rappreżentanti tal-Gvernijiet ta' l-Istati Membri li jiltaqgħu ġewwa l-Kunsill fi programm tal-Komunità ta' politika u azzjoni dwar l-ambjent u l-iżvilupp sostenibbli [5] u jistabbilixxi bħala l-għanijiet tiegħu li tgħabijiet u livelli kritiċi għall-aċidifikazzjoni fil-Komunità m'għandhomx jinqabżu. Il-programm jeħtieġ li l-popli kollha għandhom effettivament ikunu protetti kontra r-riskji tas-saħħa minn tniġġis ta' l-arja u li l-livelli permessi ta' tniġġis għandhom jikkunsidraw il-protezzjoni ta' l-ambjent. Il-programm jeħtieġ ukoll li l-valuri ta' linji gwida mill-Organizzazzjoni Dinjija tas-Saħħa (WHO) għandhom ikunu tassattivi fil-livell tal-Komunità.(2) L-Istati Membri iffirmaw il-Protokoll ta' Gothenburg fl-1 ta' Diċembru 1999 għall-Konvenzjoni tal-Kummissjoni tan-Nazzjonijiet Uniti Ekonomiċi għall-Ewropa (UNECE) dwar tniġġis ta' l-arja fuq distanza twila li taqsam il-fruntieri sabiex ikunu mwaqqfa l-aċidifikazzjoni, l-ewtrofikazzjoni u l-ożonu tal-livell ta' l-art.(3) Id-Deċiżjoni Nru 2179/98/KE tal-Parlament Ewropew u tal-Kunsill ta' l-24 ta' Settembru 1998 dwar ir-reviżjoni tal-programm tal-Komunità Ewropea tal-politika u l-azzjoni għar-rigward ta' l-ambjent u l-iżvilupp sostenibbli "Lejn is-sostenibbiltà" [6] speċifikat li għandha tingħata attenzjoni partikolari biex ikunu żviluppati u implimentati strateġija bil-għan li jkunu assigurati t-tgħabijiet kritiċi, għar-rigward espożizzjoni għall-aċidifikazzjoni, l-ewtrofikazzjoni u l-inkwinanti ta' l-arja fotokimiċi, ma jinqabżux.(4) Id-Direttiva tal-Kunsill 92/72/KEE tal-21 ta' Settembru 1992 dwar it-tniġġis ta' l-arja bl-ożonu [7] teħtieġ li l-Kummissjoni tagħti lill-Kunsill rapport dwar l-evalwazzjoni ta' tniġġis fotokimiku fil-Komunità, akkumpanjat minn xi proposti li l-Kummissjoni jidhrilha li jkunu xierqa dwar il-kontroll tat-tniġġis bl-arja permezz tal-ożonu fl-art u, jekk meħtieġ, dwar it-tnaqqis ta' l-emissjonijiet ta' prekursuri ta' l-ożonu.(5) Żoni sinifikanti tal-Komunità huma esposti għad-depożizzjonijiet ta' aċidifikazzjoni u sustanzi ewtrofiċi f'livelli li għandhom effetti ħżiena fuq l-ambjent. Il-linji gwida ta' valuri tad-WHO dwar is-saħħa tal-bniedem u l-veġetazzjoni minn tniġġis fotokimiku huma sostanzjalment maqbuża fl-Istati Membri kollha.(6) L-eċċess tat-tgħabijiet kritiċi għandhom għalhekk ikunu eliminati bil-mod il-mod u l-livelli tal-linji gwida jkunu rispettati.(7) Fil-preżent mhux teknikament possibbli li jintlaħqu l-għanijiet fit-tul li jkunu eliminati l-effetti ħżiena ta' aċidifikazzjoni u titnaqqas l-espożizzjoni għall-ożonu fil-livell ta' l-art tal-bniedem u l-ambjent għall-valuri tal-linji gwida stabbiliti mill-WHO. Hu għalhekk meħtieġ li ssir disposizzjoni għall-għanijiet ambjentali temporanji għall-aċidifikazzjoni u it-tniġġis tal-ożonu fil-livell ta' l-art, li fuqhom għandhom ikunu bbażati l-miżuri biex jitnaqqas dak it-tniġġis.(8) Għanijiet temporanji ambjentali u l-miżuri biex dawn jintlaħqu għandhom jikkunsidraw il-possibiltà teknika u l-ispejjeż u l-benefiċċji assoċjati magħhom. Dawk il-miżuri għandhom jassiguraw li kull azzjoni meħuda tkun cost-effective għall-Komunità b'mod globali u għandhom jikkunsidraw il-ħtieġa li jkunu evitati spejjeż eċċessivi għal xi Stat Membru individwali.(9) It-tniġġis li jaqsam il-fruntieri jikkontribwixxi għall-aċidifikazzjoni, ewtrofikazzjoni tal-ħamrija u l-formazzjoni ta' ożonu f'livell ta' l-art, li t-tneħħija tagħhom teħtieġ azzjoni kordinata tal-Komunità.(10) It-tnaqqis ta' emissjonijiet ta' inkwinanti li jikkawżaw l-aċidifikazzjoni u l-espożizzjoni għall-ożonu fil-livell ta' l-art sejjer inaqqas ukoll l-ewtrofikazzjoni tal-ħamrija.(11) Sett ta' limiti nazzjonali għal kull Stat Membru għall-emissjonijiet ta' sulfidju tal-kubrit, nitrogen oxides, volatile organic compounds u ammonja hu mod cost-effective biex jintlaħqu l-għanijiet ambjentali temporanji. Dawk il-limiti ta' emissjonijiet ser jippermettu lill-Komunità u lill-Istati Membri l-flessibilità biex jistabbilixxu kif għandhom jaderixxu magħhom.(12) L-Istati Membri għandhom ikunu responsabbli biex jimplimentaw il-miżuri biex jaderixxu mal-limiti nazzjonali dwar l-emissjonijiet. Ikun meħtieġ li jiġi evalwat il-progress dwar kemm kien hemm konformità mal-limiti ta' emissjonijiet. Għandhom għalehkk jitfasslu programmi nazzjonali dwar it-tnaqqis ta' l-emissjonijiet u rraportati lill-Kummissjoni u għandhom jinkludu l-informazzjoni dwar il-miżuri adottati jew maħsuba biex jikkonformaw mal-limiti ta' l-emissjonijiet.(13) Skond il-prinċipju tas-sussidjarjetà kif stabbilit fl-Artikolu 5 tat-Trattat u meta jkun ikkunsidrat, b'mod partikolari, il-prinċipju ta' prekawzjoni, l-għan ta' din id-Direttiva, u ċioe il-limitazzjoni ta' l-emissjonijiet ta' aċidifikazzjoni u inkwinanti ewtrofiċi u prekursuri ta' l-ożonu, ma jistgħux jintlaħqu biżżejjed mill-Istati Membri minħabba n-natura li taqsam il-fruntieri tat-tniġġis u għalhekk jista' jintlaħaq aħjar mill-Komunità; skond il-prinċipju ta' proporzjonalità din id-Direttiva ma tmurx lil hinn minn dak meħtieġ biex jintlaħaq dak il-għan.(14) Għandu jkun hemm reviżjoni fil-ħin tal-progress magħmul mill-Istati Membri lejn il-limiti ta' emissjonijiet, kif ukoll reviżjoni tal-limitu li fih l-implimentazzjoni tal-limiti x'aktarx tilħaq l-għanijiet ambjentali temporanji, għall-Komunità b'mod globali. Dik ir-reviżjoni għandha tikkonsidra wkoll il-progress xjentifiku u tekniku, l-iżviluppi fil-leġislazzjoni tal-Komunità u t-tnaqqis fl-emissjonijiet barra mill-Komunità b'mod speċjali għar-rigward il-progress magħmul fost l-oħrajn mill-pajjiżi kandidati għas-sħubija. F'dik ir-reviżjoni, il-Kummissjoni għandha tagħmel eżami ieħor ta' l-ispejjeż u l-benefiċċji tal-limiti ta' l-emissjonijiet, inkluż il-cost-effectiveness tagħhom, l-ispejjeż marġinali u l-benefiċċji ta' l-impatt soċjo-ekonomiku u kull impatt dwar il-kompetittività. Ir-reviżjoni għandha tikkonsidra wkoll il-limitazzjonijiet dwar l-iskop ta' din id-Direttiva.(15) Il-Kummissjoni għandha għal dan il-għan tipprepara rapport lill-Parlament Ewropew u lill-Kunsill u, jekk tikkonsidra li jkun meħtieġ, tipproponi emendi xierqa għal din id-Direttiva billi tikkonsidra l-effetti ta' xi leġislazzjoni tal-Komunità fost l-oħrajn billi tistabbilixxi l-limiti ta' l-emissjonijiet u l-istandards tal-prodott għas-sorsi rilevanti ta' l-emissjonijiet u r-regolamenti internazzjonali dwar l-emissjonijiet mill-vapuri u mill-ajruplani.(16) It-trasport bil-baħar hu kontributur sinifikanti għall-emisssjonijiet ta' dijossidu tal-kubrit u nitrogen oxides u wkoll għall-konċentrazzjonijiet u depożizzjonijiet ta' inkwinanti ta' l-arja fil-Komunità. Dawk l-emissjonijiet għandhom għalhekk jiġu mnaqqsa. L-Artikolu 7(3) tad-Direttiva tal-Kunsill 1999/32/KE tas-26 ta' April 1999 dwar ir-riduzzjoni ta' kontenut tas-sulfat ta' ċerti karburanti likwidi u li jemenda d-Direttiva 93/12/KEE [8] jeħtieġ li l-Kummissjoni tikkonsidra liema miżuri jistgħu jittieħdu biex inaqqsu l-kontribuzzjoni għall-aċidifikazzjoni tal-kombustjoni tal-karburanti marittimi minbarra dawk speċifikati fl-Artikolu 2(3) ta' dik id-Direttiva.(17) L-Istati Membri għandhom ifittxu li jirratifikaw l-Anness VI tal-Konvenzjoni Internazzjonali għall-Prevenzjoni ta' Tniġġis minn Vapuri (MARPOL) kemm jista' jkun malajr possibbli.(18) Minħabba n-natura li taqsam il-fruntieri ta' aċidifikazzjoni u t-tniġġis tal-ożonu, il-Kummissjoni għandha tkompli teżamina aktar il-ħtieġa li tiżviluppa miżuri armonizzati tal-Komunità, mingħajr preġudizzju għall-Artikolu 18 tad-Direttiva tal-Kunsill 96/61/KE ta' l-24 ta' Settembru 1996 dwar il-prevenzjoni u l-kontroll tat-tniġġis integrat [9], bil-għan li jkun evitat tgħawwiġ tal-kompetizzjoni, u billi jkun ikkunsidrat il-bilanċ bejn il-benefiċċji u l-ispiża ta' l-azzjoni.(19) Id-disposizzjonijiet ta' din id-Direttiva għandhom jgħoddu mingħajr preġudizzju għal-leġislazzjoni tal-Komunità li tirregola l-ħruġ ta' dawk l-inkwinanti minn sorsi speċifiċi u għad-disposizzjonijiet tad-Direttiva tal-Kunsill 96/61/KE dwar il-valuri tal-limiti tal-emissjonijiet u l-użu ta' l-aqwa metodi ta' teknika disponibbli.(20) Inventarji ta' emissjonijiet huma meħtieġa biex jissorveljaw il-progress li sar biex ikun hemm konformità mal-limiti tal-emissjonijiet u għandhom ikunu kalkulati skond metodoloġiji maqbula fuq livell internazzjonali u rrappurtati b'mod regolari lill-Kummissjoni u lill-Aġenzija Ambjetali Ewropea (EEA).(21) L-Istati Membri għandhom jagħmlu regoli dwar il-penali applikabbli għall-ksur tad-disposizzjonijiet ta' din id-Direttiva u jassiguraw li dawn ikunu implimentati. Il-penali għandhom ikunu effettivi, proporzjonati u preventivi.(22) Il-miżuri meħtieġa għall-implimentazzjoni ta' din id-Direttiva għandhom ikunu adottati skond id-Deċiżjoni tal-Kunsill 1999/468/KE tat-28 ta' Ġunju 1999 li tistabbilixxi l-proċeduri għall-eżerċizzju tal-poteri ta' implimentazzjoni mogħtija lill-Kummissjoni [10].(23) Il-Kummissjoni u l-Istati Membri għandhom jikkoperaw fuq livell internazzjonali bil-għan li jilħqu l-għanijiet ta' din id-Direttiva,ADOTTAW DIN ID-DIRETTIVA:Artikolu 1GħanL-għan ta' din id-Direttiva hu li jkunu limitati l-emissjonijiet ta' aċidifikazzjoni u inkwinanti ewtrofiċi u l-prekursuri tal-ożonu sabiex tkun imtejba l-protezzjoni fil-Komunità ta' l-ambjent u s-saħħa tal-bniedem kontra r-riskji ta' l-effetti ħżiena minn aċidifikazzjoni, ewtrofikazzjoni tal-ħamrija u ożonu fil-livell ta' l-art u biex wieħed jersaq lejn l-għanijiet fit-tul li ma jinqabżuz il-livelli kritiċi u t-tgħabijiet u biex ikun hemm protezzjoni effettiva tal-poplu kollu kontra riskji tas-saħħa magħrufa kkaġunati minn tniġġis ta' l-arja billi jkunu stabbiliti limiti nazzjonali ta' emissjonijiet, fejn is-snin 2010 u 2020 jitqiesu bħala benchmarks, u permezz ta' reviżjonijiet suċċessivi kif stabbilit fl-Artikoli 4 u 10.Artikolu 2Kamp ta' ApplikazzjoniDin id-Direttiva tkopri l-emissjonijiet fit-territorju ta' l-Istati Membri u ż-żoni esklussivi tagħhom mis-sorsi kollha ta' inkwinanti msemmija fl-Artikolu 4 li jirriżultaw minn attivitajiet umani.Din ma tkoprix:(a) emissjonijiet minn traffiku marittimu internazzjonali;(b) emissjonijiet mill-ajruplani lil hinn miċ-ċiklu ta' landing u take-off;(ċ) għal Spanja, l-emissjonijiet fil-Gżejjer Kanarji;(d) għal Franza, l-emissjonijiet fid-dipartimenti overseas;(e) għall-Portugal, l-emissjonijiet fil-Madejra u fl-Ażores.Artikolu 3TifsirGħall-għanijiet ta' din id-Direttiva:(a) "AOT 40" tfissr is-somma tad-differenza bejn il-konċentrazzjonijiet kull siegħa ta' ożonu fil-livell ta'l-art li jkun aktar minn 80 μ/m3 (= 40 ppb) u 80 μg/m3 matul is-sigħat tal-jum akkumulati minn Mejju sa Lulju kull sena;(b) "AOT 60" tfisser is-somma tad-differenza bejn il-konċentrazzjonijiet kull siegħa tal-ożonu fil-livell ta' l-art li jkunu aktar minn 120μg/m3 (= 60 ppb) u 120μg/m3 akkumulati matul is-sena;(ċ) "tgħabija kritika" tfisser stima kwantitattiva ta' xi espożizzjoni lil xi wieħed jew aktar inkwinanti li inqas minn hekk ma jseħħux effetti ħżiena sinifikanti fuq elementi sensittivi speċifiċi ta' l-ambjent, skond informazzjoni preżenti;(d) "livell kritiku" tfisser il-konċentrazzjoni ta' inkwinanti fl-atmosfera li aktar minn hekk jistgħu jseħħu effetti ħżiena fuq ir-riċevituri, bħalma huma l-bnedmin, il-pjanti, l-ekosistemi jew il-materjali, skond l-informazzjoni preżenti;(e) "emissjoni" tfisser ir-rilaxx ta' xi sustanza minn xi punt jew sors imferrex ġewwa l-atmosfera;(f) "grid cell" tfisser kwadrant ta' 150 km × 150 km, li hu r-resolution użat meta jkunu rintraċċati tgħabijiet kritiċi fuq skala Ewropea, u wkoll meta jkunu sorveljati l-emissjonijiet u d-depożizzjonijiet ta' inkwinanti ta' l-arja skond il-Porgramm Koperattiv għas-Sorveljar u l-Evalwazzjoni tat-Trasmissjoni fuq medda twila ta' Inkwinanti ta' l-Arja fl-Ewropa (EMEP);(g) "landing and take-off cycle" tfisser ċiklu rappreżentat mill-ħin li ġej f'kull mod ta' operazzjoni: approċċ 4,0 minuti; taxi/ground idle 26,0 minuti, take-off 0,7 minuti; climb 2,2 minuti;(h) "limitu nazzjonali ta' emissjoni" tfisser l-ammont massimu ta' xi sustanza espress f'kilotunellati, li tista' tkun maħruġa minn xi Stat Membru f'xi sena kalendarja;(i) "ossidi nitroġeni" u "NOx" tfisser nitric oxide u nitrogen dioxide, espressi bħala nitrogen dioxide;(j) "ożonu fil-livell ta' l-art" tfisser l-ożoni fil-parti l-aktar baxxa ta' l-atmosfera;(k) "komposti organiċi volatili" u "VOC" tfisser l-komposti organiċi kollha li jirriżultaw minn attivitajiet umani, minbarra methane, li huma kapaċi li jipproduċu ossidanti fotokemikali permezz ta' reazzjonijiet ma' ossidi nitroġeni fil-preżenza tad-dawl tax-xemx.Artikolu 4Limiti nazzjonali ta' emissjonijiet1. Sa mhux aktar tard mis-sena 2010, l-Istati Membri għandhom jagħmlu limitu fuq l-emissjonijiet annwali nazzjonali tagħhom ta' inkwinanti permezz tad-dijossidju tal-kubrit (SO2), nitrogen oxides (NOx), komposti organiċi volatili (VOC) u ammonja (NH3) għal ammonti li ma jkunux aktar mil-limitu ta' emissjoni stabbilit fl-Anness I, billi jkunu kkunsidrati xi modifiki magħmula permezz tal-miżuri tal-Komunità adottati wara r-rapporti msemmija fl-Artikolu 9.2. L-Istati Membri għandhom jassiguraw li l-limiti ta' emissjonijiet stabbiliti fl-Anness I ma jkunux maqbuza f'xi sena wara l-2010.Artikolu 5Għanijiet ambjentali interimIl-limiti nazzjonali ta' emissjonijiet fl-Anness I għandu jkollhom bħala l-għan tagħhom li b'mod wiesa' jilħqu l-għanijiet ambjentali temporanji li ġejjin, għall-Komunità b'mod globali, sa l-2010:(a) AċidifikazzjoniIż-żoni fejn jinqabżu t-tgħabijiet kritiċi għandhom ikunu mnaqqsa b'mill-inqas 50 % (f'kull grid cell) komparati mas-sitwazzjoni fl-1990.(b) Exposure relatata mas-saħħa għall-ożonu fil-livell ta' l-artIl-piż ta' l-ożonu fil-livell ta' l-art 'il fuq mil-livell kritiku għas-saħħa tal-bniedem (AOT60 = 0) għandu jkun imnaqqas b'żewġ terzi fil-grid cells kollha meta komparat mas-sitwazzjoni fl-1990. B'żieda ma' dan, il-piż ta' l-ożonu fil-livell ta' l-art m'għandux jaqbeż il-limitu assolut ta' 2,9 ppm.h f'kull grid cell.(ċ) Espożizzjoni tal-ożonu fil-livell tal-art relatat mal veġetazzjoniIl-piż ta' l-ożonu fil-livell ta' l-art 'il fuq mil-livell kritiku għal-ħxejjex u veġetazzjoni semi-naturali (AOT40 = 3 ppm.h) għandu jkun imnaqqas b'terz fil-grid cells kollha meta komparat mas-sitwazzjoni fl-1990. B'żieda ma' dan, il-piż ta' l-ożonu fil-livell ta' l-art m'għandux jaqbeż il-limitu assolut ta' 10 ppm.h espress bħala eċċess tal-livell kritiku ta' 3 ppm.h f'kull grid cell.Artikolu 6Programmi nazzjonali1. L-Istati Membri għandhom, sa mhux aktar tard mill-1 ta' Ottubru 2002, jiddisinjaw programmi għat-tnaqqis progressiv ta' l-emissjonijiet nazzjonali ta' l-inkwinanti msemmija fl-Artikolu 4 bil-għan li jkun hemm konformità mill-inqas mal-limiti nazzjonali ta' l-emissjonijiet stabbiliti fl-Anness I sa mhux aktar tard mill-2010.2. Il-programmi nazzjonali għandhom jinkludu l-informazzjoni dwar politika adottata u dik maħsuba u l-miżuri u stimi kwantifikati ta' l-effett ta' dawn il-politiki u l-miżuri dwar emissjonijiet ta' l-inkwinanti fl-2010. Bidliet sinifikanti antiċipati fid-distribuzzjoni ġeografika ta' l-emissjonijiet nazzjonali għandhom ikunu indikati.3. L-Istati Membri għandhom jaġġornaw u jirrevedu l-programmi nazzjonali kif meħtieġ sa l-1 ta' Ottubru 2006.4. L-Istati Membri għandhom jagħmlu disponibbli għall-pubbliku u lill-organizzazzjonijiet xierqa bħalma huma organizzazzjonijiet ambjentali il-programmi magħmula skond il-paragrafi 1, 2 u 3. L-informazzjoni magħmula disponibbli lill-pubbliku u lill-organizzazzjonijiet skond dan il-paragrafu għandha tkun ċara, komprensibbli u faċli biex tkun aċċessibbli.Artikolu 7Inventarji ta' emissjonijiet u projettazzjonijiet1. L-Istati Membri għadhom jippreparaw u jaġġornaw kull sena l-inventarji nazzjonali ta' l-emissjoni u l-projettazzjonijiet ta' l-emissjoni għall-2010 għall-inkwinanti msemmija fl-Artikolu 4.2. L-Istati Membri għandhom jistabbilixxu l-inventarji ta' l-emissjonijiet tagħhom u l-projettazzjonijiet bl-użu ta' metodoloġiji speċifikati fl-Anness III.3. Il-Kummissjoni, assistita mill-Aġenzija Ewropea Ambjentali, għandha, b'koperazzjoni ma' l-Istati Membri u abbażi ta' l-informazzjoni mogħtija lilhom, tistabbilixxi l-inventarji u l-projettazzjonijiet ta' l-inkwinanti msemmija fl-Artikolu 4. L-inventarji u l-projettazzjonijiet għandhom ikunu disponibbli għall-pubbliku.4. Kull aġġornar tal-metodoloġiji li għandu jintuża skond l-Anness III, għandu jsir skond il-proċedura stabbilita fl-Artikolu 13(2).Artikolu 8Rapporti mill-Istati Membri1. L-Istati Membri għandhom kull sena, sa mhux aktar tard mill-31 ta' Diċembru, jirrapportaw l-inventarji nazzjonali tagħhom dwar l-emissjonijiet u l-projettazzjonijiet tagħhom dwar l-emissjonijiet għall-2010 stabbiliti skond l-Artikolu 7 lill-Kummissjoni u lill-Aġenzija Ambjentali Ewropea. Dawn għandhom jirrapportaw l-inventarji finali tagħhom ta' l-emissjonijiet għas-sena preċedenti nieqes waħda u l-inventarji proviżorji tagħhom dwar l-emissjonijiet għas-sena preċedenti. Projettazzjonijiet dwar l-emissjonijiet għandhom jinkludu l-informazzjoni biex jippermettu għarfien kwantitattiv ta' l-assunzjonijiet soċjo-ekonomiċi prinċipali użati fil-preparazzjoni tagħhom.2. L-Istati Membri għandhom, sa mhux aktar tard mill-31 ta' Diċembru 2002, jinfurmaw lill-Kummissjoni bil-programmi magħmula skond l-Artikolu 6(1) u (2).L-Istati Membri għandhom, sa mhux aktar tard mill-31 ta' Diċembru 2006, jinfurmaw lill-Kummissjoni bil-programmi aġġornati magħmula skond l-Artikolu 6(3).3. Il-Kummissjoni għandha tibgħat il-programmi nazzjonali li rċeviet lill-Istati Membri l-oħra fi żmien xahar minn meta dawn ikunu riċevuti.4. Il-Kummissjoni għandha, skond il-proċedura stabbilita fl-Artikolu 13(2), tistabbilixxi disposizzjonijiet biex jassiguraw rappurtaġġ konsistenti u trasparenti tal-programmi nazzjonali.Artikolu 9Rapporti mill-Kummissjoni1. Fl-2004 u l-2008 il-Kummissjoni għandha tirrapporta lill-Parlament Ewropew u lill-Kunsill dwar il-progress ta' l-implimentazzjoni tal-limiti ta' l-emissjonijiet nazzjonali stabbiliti fl-Anness I u dwar sa fejn l-għanijiet ambjentali temporanji stabbiliti fl-Artikolu 5 x'aktarx jintlaħqu sa l-2010 u dwar il-limiti li għalih l-għanijiet fit-tul stabbiliti fl-Artikolu 1 jistgħu jintlaħqu sa l-2020. Ir-rapporti għandhom jinkludu stima ekonomika, inklużi cost-effectiveness, benefiċċji, stima ta' spejjeż marġinali u l-impatt soċjo-ekonomiku ta' l-implimentazzjoni tal-limiti nazzjonali fuq Stati Membri u setturi partikolari. Dawn għandhom jinkludu wkoll reviżjoni tal-limitazzjonijiet ta' l-għan ta' din id-Direttiva kif imfisser fl-Artikolu 2 u stima tal-limitu li għalih aktar tnaqqis ta' emissjonijiet jistgħu jkunu meħtieġa sabiex jintlaħqu l-għanijiet ambjentali temporanji stabbiliti fl-Artikolu 5. Dawn għandhom jikkunsidraw ir-rapporti magħmula mill-Istati Membri skond l-artikolu 8(1) u (2), kif ukoll, fost l-oħrajn:(a) kull leġislazzjoni ġdida tal-Komunità li setgħet ġiet adottata li tistabbilixxi l-limiti ta' l-emissjonijiet u l-istandards tal-prodotti għas-sorsi rilevanti ta' l-emissjonijiet;(b) l-iżviluppi ta' l-aqwa metodi ta' teknika disponibbli fil-qafas tal-bdil ta' l-informazzjoni skond l-Artikolu 16 tad-Direttiva 96/61/KE;(ċ) għanijiet dwar tnaqqis ta' emissjonijiet għall-2008 għall-emissjonijiet ta' dijossidju tal-kubrit u ossidi nitroġeni minn impjanti ta' kombustjoni kbar, rapportati mill-Istati Membri bis-saħħa tad-Direttiva 2001/80/KE tal-Parlament Ewropew u tal-Kunsill tat-23 ta' Ottubru 2001 dwar il-limitazzjoni ta' l-emissjonijiet ta' ċerti inkwinanti fl-arja minn impjanti kbar ta' kombustjoni [11];(d) tnaqqis ta' l-emissjoni u obbligazzjonijiet ta' tnaqqis minn pajjiżi terzi, b'enfasi partikolari fuq il-miżuri li għandhom jittieħdu fil-pajjiżi kandidati għas-sħubija, u l-possibilità għal tnaqqis ieħor ta' emissjoni fir-reġjuni fil-viċinanza tal-Komunità;(e) kull leġislazzjoni ġdida tal-Komunità u kull regolamenti internazzjonali li jirregolaw l-emissjonijiet minn vapuri u ajruplani;(f) l-iżvilupp tat-trasport u kull azzjoni oħra biex tikkontrolla l-emissjonijiet mit-trasport;(g) l-iżviluppi fil-qasam ta' l-agrikoltura, proġettazzjonijiet ġodda ta' annimali u titjib fil-metodi ta' tnaqqis ta' emissjonijiet fis-settur agrarju;(h) kull bdil prinċipali fis-suq tal-provvista ta' enerġija ġewwa Stat Membru u tbassir ġdid li jirrifletti l-azzjonijiet meħuda mill-Istati Membri biex iħarsu l-obbligi internazzjonali dwar il-bdil fil-klima;(i) stima tal-eċċessi preżenti u dawk proġettati tat-tgħabijiet kritiċi u l-valuri tal-linji gwida tal-WHO għall-ożonu fil-livell ta' l-art;(j) il-possibiltà ta' identifikazzjoni ta' xi għan propost interim għat-tnaqqis tal-ewtrofikazzjoni tal-ħamrija;(k) informazzjoni teknika u xjentifika ġdida li tinkludi stima tal-inċertezzi fi:(i) inventarji nazzjonali dwar l-emissjonijiet;(ii) input reference data;(iii) l-informazzjoni tat-trasport li jaqsam il-fruntieri u d-depożizzjoni ta' inkwinanti;(iv) tgħabijiet kritiċi u livelli;(v) il-mudell użat;u stima tal-inċertezzi li jirriżultaw fil-limiti nazzjonali ta' l-emissjonijiet meħtieġa biex jintlaħqu l-għanijiet ambjentali temporanji imsemmija fl-Artikolu 5.(l) jekk hemmx il-ħtieġa li jkunu evitati spejjeż eċċessivi għal xi Stat Membru individwali;(m) paragun ta' kalkolazzjonijiet mudell bl-osservazzjonijiet ta' aċidifikazzjoni, ewtrofikazzjoni u ożonu fil-livell ta' l-art bil-għan li jkunu mtejjba l-mudelli;(n) l-użu possibbli, meta xieraq, ta' l-istrumenti ekonomiċi rilevanti.2. Fl-2012 il-Kummissjoni għandha tirrapporta lill-Parlament Ewropew u lill-Kunsill dwar il-konformità mal-limiti fl-Anness I u dwar il-progress għar-rigward l-għanijiet ambjentali temporanji fl-Artikolu 5 u l-għanijiet fit-tul stabbiliti fl-Artikolu 1. Ir-rapport tagħha għandu jikkunsidra r-rapporti magħmula mill-Istati Membri skond l-Artikolu 8(1) u (2) kif ukoll il-materji elenkati fil-punti (a) sa (n) tal-paragrafu 1.Artikolu 10Reviżjoni1. Ir-rapporti msemmija fl-Artikolu 9 għandhom jikkunsidraw il-fatturi elenkati fl-Artikolu 9(1). Fid-dawl ta' dawn il-fatturi, il-progress lejn il-ksib tal-limiti ta' l-emissjonijiet sas-sena 2010, tal-progress xjentifiku u tekniku, u tas-sitwazzjoni dwar il-progress biex jintlaħqu l-għanijiet temporanji ta' din id-Direttiva u l-għan fit-tul li ma jinqabżux il-critical loads u l-livelli u tal-linji gwida tad-WHO dwar l-ożonu, il-Kummissjoni għandha tagħmel reviżjoni ta' din id-Direttiva bi preparazzjoni għal kull rapport.2. Sabiex ir-reviżjoni tkun lesta sa l-2004 għandha ssir stima fil-limiti ta' l-emissjonijiet indikattivi għall-Komunità globali stabbiliti fl-Anness II. L-istima ta' dawn il-limiti indikattivi għandha tkun fattur għall-konsiderazzjoni matul l-analiżi ta' aktar azzjonijiet cost-effective li jistgħu jittieħdu sabiex jitnaqqsu l-emissjonijiet ta' l-inkwinanti kollha rilevanti, bil-għan li jintlaħqu l-għanijiet ambjentali temporanji stabbiliti fl-Artikolu 5, għall-Komunità globali sa l-2010.3. Ir-reviżjonijiet kollha għandhom jinkludu investigazzjoni oħra ta' l-istima ta' l-ispejjeż u l-benefiċċji tal-limiti nazzjonali ta' l-emissjonijiet, maħduma fuq mudelli ta' l-aħħar teknoloġija u bl-użu ta' l-aqwa informazzjoni disponibbli biex tintlaħaq l-inqas possibbiltà ta' inċertezza u billi jkun ikkunsidrat il-progress fit-tkabbir ta' l-Unjoni Ewropea, u tal-merti tal-metodoloġiji, fid-dawl tal-fatturi elenkati fl-Artikolu 9.4. Mingħajr preġudizzju għall-Artikolu 18 tad-Direttiva 96/61/KE, bil-għan li jkun evitat tgħawwiġ tal-kompetizzjoni, u meta jkunu kkunsidrati il-benefiċċji u l-ispejjeż tal-azzjoni, il-Kummissjoni għandha teżamina aktar il-ħtieġa li tiżviluppa miżuri armonizzati tal-Komunità, għas-setturi ekonomiċi l-aktar rilevanti u prodotti li jikkontribwixxu għall-aċidifikazzjoni, l-ewtrofikazzjoni u l-formazzjoni tal-ożonu fil-livell ta' l-art.5. Ir-rapporti msemmija fl-Artikolu 9 ser, jekk xieraq, ikunu akkumpanjati bi proposti għal:(a) modifiki tal-limiti nazzjonali fl-Anness I bil-għan li jintlaħqu l-għanijiet ambjentali temporanji ta' l-Artikolu 5 u/jew għall-modifiki lejn dawk l-għanijiet ambjentali temporanji;(b) tnaqqis aktar possibbli ta' emissjonijiet bil-għan li jintlaħqu, preferibbilment sa l-2020, l-għanijiet ta' din id-Direttiva fuq medda twila ta' żmien;(ċ) miżuri li jassiguraw konformità mal-limiti.Artikolu 11Koperazzjoni ma' pajjiżi terziBiex tippromwovi l-ksib ta' l-għanijiet stabbilit fl-Artikolu 1, il-Kummissjoni u l-Istati Membri, kif jixraq, għandhom, mingħajr preġudizzju għall-Artikolu 300 tat-Trattat, ifittxu li jagħmlu koperazzjoni bilaterali u multilaterali ma' pajjiżi terzi u organizzazzjonijiet internazzjonali rilevanti bħalma hi l-Kummissjoni Ekonomika Ewropea tan-Nazzjonijiet Uniti (UNECE), l-Organizzazzjoni Internazzjonali Marittima (IMO) u l-Organizzazzjoni Internazzjonali ta' l-Avjazzjoni Ċivili (ICAO), inkluż permezz tal-bdil ta' informazzjoni, dwar ir-riċerka u żvilupp tekniċi u xjentifiċi u bil-għan li titjieb il-bażi biex ikunu faċilitati t-tnaqqis ta' l-emissjonijiet.Artikolu 12Rapporti dwar l-emissjonijiet minn vapuri u ajruplani1. Sa l-aħħar ta' l-2002 Il-Kummissjoni għandha tirraporta lill-Parlament Ewropew u lill-Kunsill dwar kemm l-emissjonijiet minn traffiku internazzjonali marittimu jikkontribwixxi għall-aċidifikazzjoni, ewtrofikazzjoni u l-formazzjoni ta' l-ożonu fil-livell ta' l-art ġewwa l-Komunità.2. Sa l-aħħar ta' l-2004 il-Kummissjoni għandha tirraporta lill-Parlament Ewropew u lill-Kunsill dwar kemm l-emissjonijiet minn ajruplani lil hinn miċ-ċiklu ta' nżul u tluq jikkontribwixxu għall-aċidifikazzjoni, ewtrofikazzjoni u l-formazzjoni ta' l-ożonu fil-livell ta' l-art ġewwa l-Komunità.3. Kull rapport għandu jispeċifika programm ta' azzjonijiet li għandu jsir fuq livell internazzjonali u tal-Komunità kif jixraq biex inaqqas l-emissjonijiet mis-settur interessat, bħala bażi għal aktar konsiderazzjoni mill-Parlament Ewropew u l-Kunsill.Artikolu 13Kumitat1. Il-Kummissjoni għandha tkun assistita mill-Kumitat imwaqqaf permezz ta' l-Artikolu 12 tad- Direttiva 96/62/KE, hawnhekk iżjed "il quddiem magħruf bħala" il-Kumitat.2. Meta ssir riferenza għal dan il-paragrafu, l-Artikoli 4 u 7 tad-Deċiżjoni 1999/468/KE għandhom jgħoddu, billi jkunu kkunsidrati d-disposizzjonijiet ta' l-Artikolu 8 tagħha.Il-perjodu taż-żmien imsemmi fl-Artikolu 4(3) tad-Deċiżjoni 1999/468/KE għandu jiġi stabbilit għal tliet xhur.3. Il-Kumitat għandu jadotta r-regoli tiegħu ta' proċedura.Artikolu 14PenaliL-Istati Membri għandhom jistabilixxu l-penali applikabbli għall-ksur tad-disposizzjonijiet nazzjonali adottati bis-saħħa ta' din id-Direttiva. Il-penali għandhom ikunu effettivi, proporzjonati u preventivi.Artikolu 15Trasposizzjoni1. L-Istati Membri għandhom idaħħlu fis-seħħ il-liġijiet, ir-regolamenti u d-disposizzjonijiet amministrattivi meħtieġa sabiex jikkonformaw ma' din id-Direttiva qabel is-27 ta' Novembru 2002. Dawn għandhom mill-ewwel jgħarrfu lill-Kummissjoni b'dan.Meta l-Istati Membri jadottaw dawk id-disposizzjonijiet, dawn għandhom jagħmlu riferenza għal din id-Direttiva jew ikunu akkumpanjati b'dik ir-riferenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif trid issir din ir-riferenza.2. L-Istati Membri għandhom jikkomunikaw lill-Kummissjoni t-test tad-disposizzjonijiet ewlenijja tal-liġijiet nazzjonali li jadottaw fil-qasam kopert b'din id-Direttiva.Artikolu 16Dħul fis-seħħDin id-Direttiva għandha tidħol fis-seħħ fid-data tal-pubblikazzjoni tagħha fil-Ġurnal Uffiċjali tal-Komunitajiet Ewropej.Artikolu 17L-indirizzatiDin id-Direttiva hija indirizzata lill-Istati Membri.Magħmula ġewwa l-Lussemburgu, fit-23 ta' Ottubru 2001.Għall-Parlament EwropewIl-PresidentN. FontaineGħall-KunsillIl-PresidentA. Neyts-Uyttebroeck[1] ĠU C 56 E, tad-29.2.2000, p. 34.[2] ĠU C 51, tat-23.2.2000, p. 11.[3] ĠU C 317, tas-6.11.2000, p. 35.[4] Opinjoni tal-Parlament Ewropew tal-15 ta' Marzu 2000 (ĠU C 377, tad-29.12.2000, p. 159), Pożizzjoni Komuni tal-Kunsill tas-7 ta' Novembru 2000 (ĠU C 375, tat-28.12.2000, p. 1) u d-Deċiżjoni tal-Parlament Ewropew ta' l-14 ta' Marzu 2001 (għad mhux pubblikata fil-Ġurnal Uffiċjali). Deċiżjoni tal-Parlament Ewropew ta' l-20 ta' Settembru 2001 u Deċiżjoni tal-Kunsill tas-27 ta' Settembru 2001.[5] ĠU C 138, tas-17.5.1993, p. 1.[6] ĠU L 275, ta' l-10.10.1998, p. 1.[7] ĠU L 297, tat-13.10.1992, p. 1.[8] ĠU L 121, tal-11.5.1999, p. 13.[9] ĠU L 257, ta' l-10.10.1996, p. 26.[10] ĠU L 184, tas-17.7.1999, p. 23.[11] Ara p. 1 ta' din l-edizzjoni tal-Ġurnal Uffiċjali.--------------------------------------------------ANNESS ILimiti nazzjonali ta' emizzjonijiet għall-SO2, NOx, VOC u NH3, li għandhom jintlaħqu sa l-2010 [1]Pajjiż | SO2 Kilotunellati | NOx Kilotunellati | VOC Kilotunellati | NH3 Kilotunellati |l-Awstrija | 39 | 103 | 159 | 66 |il-Belġju | 99 | 176 | 139 | 74 |id-Danimarka | 55 | 127 | 85 | 69 |il-Finlandja | 110 | 170 | 130 | 31 |Franza | 375 | 810 | 1050 | 780 |il-Ġermanja | 520 | 1051 | 995 | 550 |il-Greċja | 523 | 344 | 261 | 73 |l-Irlanda | 42 | 65 | 55 | 116 |l-Italja | 475 | 990 | 1159 | 419 |il-Lussemburgu | 4 | 11 | 9 | 7 |l-Olanda | 50 | 260 | 185 | 128 |il-Portugall | 160 | 250 | 180 | 90 |Spanja | 746 | 847 | 662 | 353 |l-Isvezja | 67 | 148 | 241 | 57 |Ir-Renju Unit | 585 | 1167 | 1200 | 297 |KE 15 | 3850 | 6519 | 6510 | 3110 |[1] Dawn il-limiti nazzjonali ta' l-emissjonijiet huma disinjati bil-għan li b'mod wiesa’ jilħqu l-għanijiet ambjentali temporanji stabbiliti fl-Artikolu 5. It-twettiq ta' dawk l-għanijiet hu mistenni li jirriżulta fi tnaqqis ta' ewtrofikazzjoni tal-ħamrija tali li ż-żona tal-Komunità bid-deposizzjonijeit ta' nutrijenti tan-nitroġenu li jaqbżu l-critical loads jitnaqqsu b'madwar 30 % meta komparati mas-sitwazzjoni fl-1990.--------------------------------------------------ANNESS IILimitu ta' l-emissjoni għall-SO2, NOx u VOC (elf tunnellata)| SO2 Kilotunellati | NOx Kilotunellati | VOC Kilotunellati |KE 15 | 3634 | 5923 | 5581 |Dawn il-limiti ta' emissjonijiet huma disinjati bil-għan li jintlaħqu l-għanijiet ambjentali temporanji stabbiliti fl-Artikolu 5 għall-Komunità b'mod globali sa l-2010.--------------------------------------------------ANNESS IIIMetodoloġiji għall-inventarji ta' emissjonijiet u proġettazzjonijietL-Istati Membri għandhom jistabbilixxu inventarji ta' l-emissjonijiet u proġettazzjonijiet bl-użu ta' metodoloġiji maqbula skond il-Konvenzjoni dwar it-tniġġis bl-Arja fuq Medda Twila li Taqsam il-Fruntieri u li huma mitluba biex jużaw il-ktieb gwida konġunt ta' EMEP/CORINAIR [1] fil-preparazzjoni ta' dawn l-inventarji u proġettazzjonijiet.[1] Inventarju ta' emissjonijiet ta' l-arja tal-Aġenzija Ambjentali Ewropea.--------------------------------------------------


title: Id-Direttiva tal-Kunsill 2004/67/KE tas-26 ta' April, 2004 li għandha x'taqsam mal-miżuri biex tissalvagwardja is-sigurtà tal-provvista ta' gas naturali (Test b'rilevanza għaż-ŻEE)

text:
Avviż Legali Importanti

|

32004L0067

Official Journal L 127 , 29/04/2004 P. 0092 - 0096

		Id-Direttiva tal-Kunsill 2004/67/KEtas-26 ta' April, 2004li għandha x'taqsam mal-miżuri biex tissalvagwardja is-sigurtà tal-provvista ta' gas naturali(Test b'rilevanza għaż-ŻEE)IL-KUNSILL TA' L-UNJONI EWROPEA,Wara li kkunsidra t-Trattat li jistabilixxi l-Komunità Ewropea, u b'mod partikolari l-Artiklu 100 tiegħu,Wara li kkunsidra l-proposta mressqa mill-Kummissjoni [1],Wara li kkunsidra l-opinjoni tal-Kumitat Ekomomiku u Soċjali Ewropew [2],Wara li kkonsulta mal-Kumitat tar-Reġjuni,Wara li kkunsidra l-opinjoni tal-Parlament Ewropew [3];Billi:(1) Il-gass naturali (gass) qiegħed iktar ma jmur iktar isir komponent importanti fil-provvista ta' enerġija Komunitarja, u, kif indikat fil-Karta l-Ħadra "Lejn Strateġija Ewropea għas-sigurtà ta' provvista ta' enerġija", l-Unjoni Ewropea mistennija f'terminu iktar twil issir iktar u iktar dipendenti fuq gass importat minn sorsi (għejun) ta' provvista mhux UE.(2) Wara d-Direttiva 98/30/KE tal-Parlament Ewropew u tal-Kunsill tat-22 ta' Ġunju 1998 dwar ir-regoli komuni għas-suq intern f'gass naturali [4] u d-Direttiva 2003/55/KE tal-Parlament Ewropew u tal-Kunsill tas-26 ta' Ġunju 2003 dwar ir-regoli komuni għas-suq intern f'gass naturali u li tirrevoka d-Direttiva 98/30/KE [5], is-suq tal-gass Komunitarju se jkun illiberalizzat. Konsegwentement, rigward is-sigurtà ta' provvista, kull diffikulta li jkollha l-effett li tnaqqas il-provvista tal-gass setgħet tikkawża disturbi serji fl-attivita ekonomika tal-Komunità; għal din ir-raġuni, hemm ħtieġa dejjem tikber li tkun żgurata s-sigurtà tal-provvista tal-gass.(3) L-ikkompletar tas-suq intern tal-gass jitlob (jobbliga, jiddetermina) avviċinament komuni mnimu għas-sigurtà tal-provvista, b'mod partikolari permezz ta' politiki trasparenti u non-diskriminatorji ta' provvista kompatibbli mar-rekwiżiti ta' suq tali, biex ikun impedut tagħwiġ tas-suq. Id-definizzjoni ċara tal-partijiet u r-responsabbilitajiet ta' l-atturi kollha tas-suq hija għahekk kruċjali biex tkun issalvagwardata s-sigurtà tal-provvista kif ukoll il-funzjonament tajjeb tas-suq intern.(4) L-obbligi tas-sigurata tal-provvista imposti fuq kumpaniji m'għandhomx jimpedixxu l-funzjonament tajjeb tas-suq intern u m'għandhomx jimponu piż mhux raġonevoli u sproporzjonat fuq atturi tas-suq tal-gass, inklużi prinċipjanti ġodda fis-suq u atturi żgħar fis-suq.(5) In vista tas-suq tal-gass dejjem jikber fil-Komunità, huwa importanti li tinżamm is-sigurtà tal-provvista tal-gas, b'mod partikolari rigward klijenti tad-djar.(6) Għażla kbira ta' strumenti hija disponibbli għall-industrija u, jekk xieraq, għal Stati Membri, biex josservaw l-obbligi tas-sigurtà tal-provvista. Ftehim bilaterali bejn Stati Membri jista' jkun wieħed mill-mezzi li jikkontribwixxi għall-ksib ta' standards minimi ta' sigurtà tal-provvista, filwaqt li jitqies dovutement it-Trattat u leġislazzjoni sekondarja, b'mod partikolari l-Artikolu 3(2) tad-Direttiva 2003/55/KE.(7) Miri minimi indikattivi għall-ħażna tal-gass għandhom ikunu stabbiliti jew fl-livell nazzjonali jew mill-industrija. Huwa mifhum (Wieħed jifhem) li dan m'għandhux joħloq xi obbligi addizzjonali ta' investiment.(8) Filwaqt li titqies l-importanza li tkun żgurata l-provvista tal-gass, i.e. fuq il-bażi ta' kuntratti ta' terminu fit-tul, il-Kummissjoni għandha timmonitorja l-iżviluppi fuq is-suq tal-gass fuq il-bażi ta' rapporti minn Stati Membri.(9) Biex tkun issodisfatta d-domanda dejjem tikber għall-gass u tiddiversifika l-provvisti tal-gass bħala kondizzjoni għal suq tal-gass intern kompetittiv, il-Komunità tkun teħtieġ timmobilizza volumi addizzjonali sinifikanti ta' gass matul l-għaxriet ta' snin li ġejjin li ħafna minnu jkollu jiġi minn sorsi ‘l bodgħod u ttrasportat fuq distanzi twal.(10) Il-Komunità għandha interess komuni qawwi flimkien ma' pajjiżi fornituri u ta' transitu fl-iżgurar ta' investimenti kontinwi fl-infrastruttura tal-provvista tal-gass.(11) Kuntratti fuq terminu fit-tul kellhom rwol importanti ħafna fl-iżgurar ta' provvisti ta' gass għall-Ewropa u u għandhom jissoktaw jagħmlu hekk. Il-livell kurrenti ta' kuntratti fuq terminu fit-tul huwa adegwat fuq il-livell Komunitarju, u wieħed jaħseb (jemmem) li kuntratti tali għandhom jissoktaw jagħmlu kontribuzzjoni sinifikanti għall-provvisti ġenerali ta' gass hekk kif kumpaniji jissoktaw jinkludu kuntratti tali fil-portafoll ta' provvista ġenerali ta' gass.(12) Sar progress konsiderevoli fl-iżvilupp ta' pjattaformi għall-kummerċ likwidu u permezz ta' programmi għar-rilaxx tal-gass fuq livell nazzjonali. Din it-tendenza hija mistennija li tissokta.(13) L-istabbiliment ta' solidarjeta ġenwina bejn Stati Membri f'sitwazzjonijiet ta' emerġenza kbira fil-provvista hija essenzali, iktar għandha tissoda kif Stati Membri jsiru iktar interdipendenti dwar is-sigurata tal-provvista.(14) Id-drittijiet sovrani ta' Stati Membri fuq ir-riżorsi naturali tagħhom proprji ma jintlaqtux b'din id-Direttiva.(15) Għandu jkun stabbilit Grupp ta' Kordinazzjoni għall-Gass, li għandu jiffaċilita l-kordinazzjoni tal-miżuri ta' sigurtà tal-provvista f'livell Komunitarju fil-każ ta' diżordni maġġuri ta' provvista, u jista' wkoll jassisti Stati Membri jikkordinaw miżuri meħuda f'livell nazzjonali. Barramindan, għandu jiskambja informazzjoni dwar sigurtà tal-provvista tal-gass fuq bażi regolari, u għandu jikkunsidra aspenti relevanti fil-kuntest ta' diżordni maġġuri ta' provvista.(16) Stati Membri għandhom jadottaw u jippubblikaw provvedimenti ta' emerġenza nazzjonali.(17) Din id-Direttiva għandha tipprovdi r-regoli applikabbli fil-każ ta' diżordni maġġuri ta' provvista; it-tul (dewmien) previst għal din id-diżordni ta' provvista għandu jkopri perjodu ta' żmien sinifikanti ta' għall-inqas tmien ġimgħat.(18) Rigward l-immaniġġar ta' diżordni maġġuri ta' provvista, din id- Direttiva għandha tipprovdi għal mekkaniżmu bbażat fuq avviċinament ta' tliet passi. L-ewwel pass ikun jinvolvi r-reazzjonijiet ta' l-industrija għad-diżordni ta' provvista; jekk dan ma jkunx suffiċjenti, Stati Membri għandhom jieħdu miżuri biex isolvu d-diżordni ta' provvista. Biss jekk il-miżuri meħuda f'li stadju wieħed u tnejn ikunu fallew għandhom jittieħdu miżuri f'livell Komunitarju.(19) Ladarba l-għan ta' din id-Direttiva, jiġifieri l-iżgurar ta' livell adegwat għas-sigurtà ta' provvista tal-gas, b'mod partikolari fil-każ ta' diżordni maġġuri ta' provvista, filwaqt li jikkontrobwixxi għall-funzjonament xieraq tas-suq tal-gass intern, ma jistax, fiċ-ċirkostanzi kollha, jinkiseb b'mod suffiċjenti mill-Istati Membri, b'mod partikolari fid-dawl ta' l-interdipendenza dejjem tiżdied ta' l-Istati Membri fir-rigward tas-sigurtà tal-provvista ta' gass, u jista' għalhekk, minħabba l-iskala u effetti ta' l-azzjoni, jintlaħaq aħjar f'livell Komunitarju, il-Komunità tista' tadotta miżuri, skond il-prinċipju ta' sussidjareta kif miġjub fl-Artikolu 5 tat-Trattat. Skond il-prinċipju tal-proporzjonalita, kif iddikjarat f'dan l-Artikolu, din id-Direttiva ma tmurx iktar lilhinn minn dak li hu meħtieġ sabiex tikseb dan il-għan,ADOTTA DIN ID-DIRETTIVA:Artikolu 1GħanDin id-Direttiva tistabbilixxi miżuri biex jiżguraw livell adegwat għas-sigurtà ta' provvista tal-gass. Dawn il-miżuri jikkontribwixxu wkoll għall-funzjonament xieraq tas-suq tal-gass intern. Hija tistabbilixxi qafas komuni li fih Stati Membri għandhom jiddefinixxu politiki ta' sigurtà tal-provvista ġenerali, trasparenti u non-diskrimantorji li jkunu kompatibbli mar-rekwiżiti ta' suq tal-gass kompetittiv intern; tiċċara il-partijiet u reponsabbilitajiet ġenerali ta' l-atturi differenti tas-suq u timplimenta proċeduri speċifiċi non-diskrimatorji biex tissalvagwarda s-sigurtà tal-provvista tal-gass.Artikolu 2DefinizzjonijietGħall-għan ta' din id-Direttiva:1. "kuntratt fuq terminu fit-tul" tfisser kuntratt ta' provvista ta' gass b'tul ta' żmien ta' iktar minn 10 snin;2. "diżordni maġġura ta' provvista" għandha tfisser sitwazzjoni fejn il-Komunità tkun tirriskja titlef iktar minn 20 % tal-provvista tal-gass tagħha minn pajjiżi terzi u s-sitwazzjoni f'livell Komunitarju aktarx ma tkunx tista' tkun immaniġġata b'mod adegwat b'miżuri nazzjonali.Artikolu 3Politiki biex tkun żgurata l-provvista tal-gass1. Meta jistabbilixxu l-politiki ġenerali tagħhom fir-rigward ta' l-iżgurar ta' livelli adegwati ta' sigurata tal-provvista tal-gass, Stati Membri għandhom jiddefinixxu l-partijiet u r-responsabbilitajiet ta' l-atturi differenti fis-suq tal-gass għall-ksib ta' dawn il-politiki, u jispeċifikaw l-istandards minimi adegwati ta' sigurtà ta' provvista li għandhom ikunu osservati mill-atturi fis-suq tal-gass ta' l-Istati Membri in kwestjoni. L-istandards għandhom ikunu implimentati f'manjiera non-diskriminatorja u trasparenti u għandhom ikunu ppubblikati.2. Stati Membri għandhom jieħdu l-passi xierqa biex jiżguraw li l-miżuri li tirreferi għalihom din id-Direttiva ma jpoġġux piż mhux raġonevoli u sproporzjonat fuq l-atturi fis-suq tal-gass u jkunu kompatibbli mar-rekwiżiti tas-suq tal-gass intern kompetittiv.3. Lista mhux eżawrjenti ta' strumenti għas-sigurtà tal-provvista tal-gass tingħata fl-Anness.Artikolu 4Sigurtà ta' provvista għal klijenti speċifiċi1. Stati Membri għandhom jiżguraw li provvisti għall-klijenti tad-djar ġewwa t-territorji tagħhom ikunu protetti sa punt xieraq għall-inqas fil-każ ta':(a) diżordni parzjali tal-provvisti tal-gass nazzjonali matul perjodu li għandu jkun iddeterminat minn Stati Membri filwaqt li jqisu ċ-ċirkostanzi nazzjonali;(b) temperaturi estremament kesħin matul perjodu fl-aqwa tiegħu li għandu jkun iddeterminat nazzjonalment;(ċ) perjodi ta' domanda ta' gass eċċezzjonalment għolja matul il-perjodi ta' temp l-iktar kiesaħ li jiġru statistikament kull 20 sena,Dawn il-kriterji tirreferi għalihom din id-Direttiva bħala "standards ta' sigurtà ta' provvista".2. Stati Membri jistgħu jestendu l-ambitu tal-paragrafu 1 b'mod partikolari għal impriżi żgħar u ta' daqs medju u klijenti oħra li ma jistgħux jaqilbu malajr il-konsum ta' gass tagħhom għal sorsi (għejun) ta' enerġija oħra, inklużi miżuri għas-sigurtà għas-sistema ta' eletriċita nazzjonali tagħhom jekk tiddependi minn provvisti tal-gass.3. Lista mhux eżawrjenti fl-Anness turi eżempji ta' strumenti li jistgħu jkunu użati biex jintlaħqu standards ta' sigurtà ta' provvista.4. Stati Membri, filwaqt li dovutement jikkunsidraw il-kondizzjonijiet ġeoloġiċi tat-territorju tagħhom u l-possibilita ekonomika u teknika, jistgħu wkoll jieħdu l-miżuri meħtieġa biex jiżguraw li faċilitajiet ta' ħażna illokati ġewwa t-territorju tagħhom jikkontribwixxu fi grad xieraq għall-kisba ta' standards ta' sigurtà ta' provvista.5. Jekk livell adegwat ta' interkonnessjoni jkun disponibbli, Stati Membri jistgħu jieħdu miżuri xierqa f'koperazzjoni ma' Stat Membru ieħor, inklużi ftehim bilaterali, biex jilħqu l-istandards ta' sigurtà ta' provvista billi jużaw faċilitajiet ta' ħażna tal-gass illokati ġewwwa l-Istat Membru l-ieħor. Dawn il-miżuri, b'mod partikolari ftehim bilaterali, m'għandhomx jimpedixxu l-funzjonament xieraq tas-suq tal-gass intern.6. Stati Membri jistgħu jistabbilixxu jew jirrekjedu l-industrija li tistabbilixxi miri minimi indikattivi għal distribuzzjoni futura possibbli ta' ħażna, jew illokata ġewwa jew barra l-Istat Membru, għal sigurtà ta' provvista. Dawn il-miri għandhom ikunu ppubblikati.Artikolu 5Irrapportar1. Fir-rapport ippubblikat minn Stati Membri skond l-Artikolu 5 tad-Direttiva 2003/55/KE, Stati Membri għandhom ukoll ikopru li ġej:(a) l-impatt tal-kompetizzjoni tal-miżuri meħuda skond l-Artikoli 3 u 4 fuq l-atturi kollha tas-suq tal-gass;(b) il-livelli tal-kapaċita tal-ħażna;(ċ) l-estensjoni ta' kuntratti ta' provvista tal-gass għal terminu fit-tul konklużi minn kumpaniji stabbiliti u rreġistrati fit-territorju tagħhom, u b'mod partikolari t-tul ta' żmien li jibqagħlhom, ibbażata fuq informazzjoni pprovduta mill-kumpaniji kkonċernati, imma li teskludi informazzjoni kummerċjalment sensittiva, u l-grad ta' likwidita tas-suq tal-gass;(d) l-oqfsa regolatorji li jipprovdu inċentivi adegwati għal investiment ġdid f'esplorazzjoni u produzzjoni, ħażna, LNG u trasport tal-gass, filwaqt li jitqies l-Artikolu 22 tad-Direttiva 2003/55/KE sal-punt li jkun implimentat mill-Istat Membru.2. Din l-informazzjoni għandha titqies mill-Kummissjoni fir-rapporti li toħroġ skond l-Artikolu 31 tad-Direttiva 2003/55/KE fid-dawl tal-konsegwenzi ta' dik id-Direttiva għall-Komunità kollha kemm hi u l-operazzjoni effiċjenti u żgura in ġenerali tas-suq tal-gass intern.Artikolu 6Immonitorjar1. Il-Kummissjoni għandha timmonitorja, fuq il-bażi tar-rapporti li jirreferi għalihom l-Artikolu 5(1):(a) il-grad ta' kuntratti ġodda ta' importazzjoni ta' provvista tal-gass f'terminu fit-tul mnn pajjiżi terzi;(b) l-eżistenza ta' likwidita adegwata ta' provvisti tal-gass;(ċ) il-livell tal-gass fix-xogħol u l-kapaċita ta' l-irtirar ta' ħażna tal-gass;(d) il-livell ta' interkonnessjoni tas-sistemi tal-gass nazzjonali ta' Stati Membri;(e) is-sitwazzjoni prevista tal-provvista tal-gass f'funzjoni ta' domanda, awtonomija ta' provvista u sorsi ta' provvista disponibbli f'livell Komunitarju dwar żoni ġeografiċi speċifiċi fl-Komunità.2. Fejn il-Kummissjoni tikkonkludi li provvisti ta' gass fil-Komunità jkunu suffiċjenti biex jissodisfaw id-domanda għal gass prevista fit-terminu twil, hija tista' tissottometti proposti skond it-Trattat.3. Sad-19 ta' Mejju 2008 il-Kummissjoni għandha tissottometti rapport ta' reviżjoni lill-Parlament Ewropew u lill-Kunsill dwar l-esperjenza ggwadanjata mill-applikazzjoni ta' dan Artikolu.Artikolu 7Grupp ta' Kordinazzjoni dwar il-Gass1. Grupp ta' Kordinazzjoni dwar il-Gass huwa b'dan stabbilit biex jiffaċilita l-kordinazzjoni ta' miżuri tas-sigurtà tal-provvista (il-Grupp).2. Il-Grupp għandu jkun kompost minn rappreżentanti ta' Stati Membri u korpi rappreżentattivi ta' l-industrija kkonċernata u konsumaturi relevanti, taħt il-presidenza tal-Kummissjoni.3. Il-Grupp għandu jadotta r-Regoli Interni tiegħu.Artikolu 8Miżuri nazzjonali ta' emerġenza1. Stati Membri għandhom jippreparaw bil-quddiem u, jekk xieraq, jaġġornaw miżuri nazzjonali ta' emerġenza u għandhom jikkomunikawhom lill-Kummissjoni. Stati Membri għandhom jippubblikaw il-miżuri nazzjonali ta' emerġenza tagħhom.2. Il-miżuri ta' emerġenza ta' Stati Membri għandhom jiżguraw, fejn jixraq, li l-atturi tas-suq jingħataw opportunita suffiċjenti biex jipprovdu tweġiba (reazzjoni) inizjali għas-sitwazzjoni ta' emerġenza.3. Suġġetti għall-Artikolu 4(1), Stati Membri jistgħu jindikaw lill-presidenza tal-Grupp avvenimenti li jikkunsdraw, minħabba l-kobor u l-karattru eċċezzjonali tagħhom, ma jistgħux ikunu mmaneġġati b'mod adegwat b'miżuri nazzjonali.Artikolu 9Mekkaniżu Komunitarju1. Jekk jinqala' avveniment li aktarx jiżviluppa f'diżordni maġġuri ta' provvista għal perjodu ta' żmien sinifikanti, jew fil-każ ta' avveniment indikat minn Stat Membru skond l-Artikolu 8(3), il-Kummissjoni għandha tlaqqa' l-Grupp kemm jista' malajr, fuq talba ta' Stat Membru jew fuq inizjattiva tagħha proprja.2. Il-Grupp għandu jeżamina, u, fejn jixraq, jassisti lill-Istat Membru biex jikkordina l-miżuri meħuda fuq livell nazzjonali biex jittratta d-diżordni maġġuri ta' provvista.3. Fit-twettiq tax-xogħol tiegħu, il-Grupp għandu jqis b'mod komplet:(a) il-miżuri meħuda mill-industrija tal-gass bħala l-ewwel tweġiba (reazzjoni) għad-diżordni maġġuri ta' provvista;(b) il-miżuri meħuda minn Stati Membri, bħal dawk meħuda skond l-Artikolu 4, inklużi ftehim bilaterali relevanti.4. Fejn il-miżuri meħuda f'livell nazzjonali li jirreferi għalihom il-paragrafu 3 ma jkunux adegwati biex jittrattaw l-effetti ta' avveniment li jirreferi għalih il-paragrafu 1, il-Kummissjoni tista', f'konsultazzjoni mall-Grupp, tipprovdi gwida lil Stati Membri dwar miżuri oħra li jassistu dawk l-Istati Membri milquta b'mod partikolari mid-diżordni maġġuri ta' provvista.5. Fejn il-miżuri meħuda f'livell nazzjonali skond il-paragrafu 4 mhumiex adegwati biex jittrattaw l-effetti ta' avveniment li jirreferi gaħlih il-paragrafu 1, il-Kummissjoni tista' tissottometti proposta lill-Kunsill dwar miżuri oħra meħtieġa.6. Kull miżuri f'livell Komunitarju li jirreferi għalihom dan l-Artikolu għandu jkun fihom disposizzjonijiet immirati biex jiżguraw kumpens fier u ekwitabbli lill-impriżi kkonċernati mill-miżuri li għandhom jittieħdu.Artikolu 10Immonitorjar ta' l-implimentazzjoni1. Sad-19 ta' Mejju 2008, il-Kummissjoni għandha, fid-dawl tal-manjiera li fiha Stati Membri jkunu implimentaw din id-Direttiva, tirrapporta l-effikaċja ta' l-istrumenti użati fir-rigward ta' l-Artikolu 3 u 4 u l-effett tagħhom fuq is-suq tal-gass intern u fuq l-evoluzzjoni tal-kompetizzjoni fuq is-suq tal-gass intern.2. Fid-dawl tar-riżultati ta' dan l-immonitorjar, fejn xieraq, il-Kummissjoni tista' toħroġ rakkomandazzjonijiet jew tippreżenta proposti dwar miżuri oħra biex ittejjeb is-sigurtà ta' provvista.Artikolu 11TrasposizzjoniStati Membri għandhom iġibu (idaħħlu) fis-seħħ il-liġijiet, regolamenti u disposizzjonijiet amministrattivi meħtieġa biex josservaw din id-Direttiva sad-19 ta' Mejju 2006. Għandhom mill-ewwel jikkomunikaww lill-Kummissjoni it-test ta' dawk id-disposizzjonijiet u tabella ta' korrelazzjoni bejn dawk id-disposizzjonijiet u din id-Direttiva.Meta Stati Membri jadottaw dawn il-miżuri, għandu jkun fihom referenza għal din id-Direttiva jew ikunu akkumpanjati b'referenza tali fl-okkażjoni tal-pubblikazzjoni uffiċjali tagħhom. Il-metodi ta' kif issir referenza tali għandhom ikunu preskritti mill-Istati Membri.Artikolu 12Dħul fis-seħħDan ir-Regolament għandu jidħol fis-seħħ fil-20 jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.Artikolu 13Din id-Direttiva hija indirizzata lill-Istati Membri.Magħmula fil-Lussemburgu, fis-26 ta' April 2004.Għall-KunsillIl-PresidentJ. Walsh[1] ĠU C 331 E, 31.12.2002, p. 262.[2] ĠU C 133, 6.6.2003, p. 16.[3] Opinjoni ghadha mhix ippublikata fil-Ġurnal Uffiċjali.[4] ĠU L 204, 21.7.1998, p. 1.[5] ĠU L 176, 15.7.2003, p. 57.--------------------------------------------------ANNESSLista mhix eżawrjenti ta' strumenti biex itejbu s-sigurtà tal-provvista tal-gass li jirreferi għaliha l-Artikolu 3(3) u l-Artikolu 4(3)- gass fix-xogħol fil-kapaċita ta' ħażna,- kapaċita ta' rtirar fil-ħażna tal-gass,- provvediment ta' kapaċita ta' pipeline li tagħmel possibbli d-devjazzjoni tal-provvisti tal-gass għall-żoni effettwati,- swieq ta' gass likwidu kummerċjabbli,- flessibilita tas-sistema,- żvilupp ta' domanda li tista' tinqata',- użu ta' karboranti alternattivi ta' sostenn f'impjanti industrijali u ta' l-elettriċita,- kapaċitajiet minn konfini għall-oħra,- koperazzjoni bejn operaturi ta' sistemi ta' trasmissjoni ta' Stati Membri ġirien għal dispaċċ ikkordinat,- attivitajiet ikkordinati ta' dispaċċ bejn operaturi ta' sistemi ta' distribuzzjoni u trasmissjoni,- produzzjoni tal-gass domestika,- flissibilita tal-produzzjoni,- flissibilita ta' l-importazzjoni,- diversifikazzjoni ta' sorsi ta' provvista tal-gass,- kuntratti fit-tul,- investimenti fl-infrastruttura għall-importazzjoni tal-gass via terminali ta' regasification u pipelines.--------------------------------------------------


title: Id-Direttiva tal-Kunsill tat-13 ta’ Ġunju 1988 li temenda ċerta Direttivi dwar il-kummerċ taż-żerriegħa u l-materjali tal-propagazzjoni biex tipprovdi għal regoli għall-applikazzjoni tad-disposizzjonijiet rigward iż-żerriegħa u l-materjali tal-propagazzjoni li jissodisfaw ħtiġiet anqas stretti

text:
Avviż Legali Importanti

|

31988L0332

Official Journal L 151 , 17/06/1988 P. 0082 - 0083 Finnish special edition: Chapter 3 Volume 26 P. 0212  Swedish special edition: Chapter 3 Volume 26 P. 0212

		Id-Direttiva tal-Kunsilltat-13 ta’ Ġunju 1988li temenda ċerta Direttivi dwar il-kummerċ taż-żerriegħa u l-materjali tal-propagazzjoni biex tipprovdi għal regoli għall-applikazzjoni tad-disposizzjonijiet rigward iż-żerriegħa u l-materjali tal-propagazzjoni li jissodisfaw ħtiġiet anqas stretti(88/332/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikolu 43 tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Billi d-Direttivi li ġejjin, li jistabbilixxu l-ħtiġiet tal-kummerċ taż-żerriegħa u l-materjali tal-propagazzjoni, fihom disposizzjonijiet li permezz tagħhom l-Istati Membri jistgħu jkunu awtorizzati li jippermettu, għal perjodu speċifikat, il-kummerċ taż-żerriegħa jew tal-materjali tal-propagazzjoni ta’ kategorija li hija soġġetta għal ħtiġiet anqas stretti, jew taż-żerriegħa jew il-materjali tal-propagazzjoni ta’ varjetajiet mhux inklużi fil-katalogi komuni tal-varjetajiet agrikoli jew tal-ispeċi tal-ħaxix jew fil-katalogu nazzjonali tagħhom tal-varjetajiet:- id-Direttiva tal-Kunsill 66/400/KEE ta’ l-14 ta’ Ġunju 1966 dwar il-kummerċ taż-żerriegħa tax-xitla tal-pitravi [3], kif l-aħħar emendata bid-Direttiva 88/95/KEE [4],- id-Direttiva tal-Kunsill 66/401/KEE ta’ l-14 ta’ Ġunju 1966 dwar il-kummerċ taż-żerriegħa tax-xitla tal-pitravi ta’ l-għalf [5], kif l-aħħar emendata bid-Direttiva 87/480/KEE [6],- id-Direttiva tal-Kunsill 66/402/KEE ta’ l-14 ta’ Ġunju 1966 dwar il-kummerċ taż-żerriegħa taċ-ċereali [7], kif l-aħħar emendata bid-Direttiva 87/120/KEE [8],- id-Direttiva tal-Kunsill 66/403/KEE ta’ l-14 ta’ Ġunju 1966 dwar il-kummerċ tal-patata taż-żrigħ [9], kif l-aħħar emendata bid-Direttiva 87/374/KEE [10],- id-Direttiva tal-Kunsill 66/404/KEE ta’ l-14 ta’ Ġunju 1966 dwar il-kummerċ tal-materjali riproduttiv tal-foresti [11], kif l-aħħar emendata bir-Regolament 3768/85/KEE [12],- id-Direttiva tal-Kunsill 68/193/KEE tad-9 ta’April 1968 dwar il-kummerċ tal-materjali għall-propagazzjoni veġetali tad-dwieli [13], kif l-aħħar emendata bid-Direttiva 86/155/KEE [14],- id-Direttiva tal-Kunsill 69/208/KEE tat-30 ta’ Ġunju 1966 dwar il-kummerċ taż-żerriegħa tal-pjanti taż-żejt u tal-fibra [15], kif l-aħħar emendata bid-Direttiva 87/480/KEE,- id-Direttiva tal-Kunsill 70/458/KEE tad-29 ta’ Settembru 1970 dwar il-kummerċ taż-żerriegħa veġetali [16], kif l-aħħar emendata bid-Direttiva 87/481/KEE [17];Billi l-adozzjoni tar-regoli ta’ l-applikazzjoni ta’ dawk id-disposizzjonijiet tista’ tkun ikkunsidrata xierqa għall-funzjoni aktar effiċjenti tagħhom;Billi huwa xieraq li dawn ir-regoli jkunu adottati skond il-proċedura tal-Kumitat Permanenti taż-Żrieragħ u l-Materjali tal-Propagazzjoni għall-Agrikoltura, l-Ortikoltura u l-Forestrija,ADOTTA DIN ID-DIRETTIVA:Artikolu 1Il-paragrafu li ġej huwa miżjud mal-Artikolu 17 tad-Direttiva 66/400/KEE:"3. Ir-regoli għall-applikazzjoni tal-paragrafu 1 jistgħu jkunu adottati skond il-proċedura elenkata fl-Artikolu 21."Artikolu 2Il-paragrafu li ġej huwa miżjud mal-Artikolu 17 tad-Direttiva 66/401/KEE:"3. Ir-regoli għall-applikazzjoni tal-paragrafu 1 jistgħu jkunu adottati skond il-proċedura elenkata fl-Artikolu 21."Artikolu 3Il-paragrafu li ġej huwa miżjud mal-Artikolu 17 tad-Direttiva 66/402/KEE:"3. Ir-regoli għall-applikazzjoni tal-paragrafu 1 jistgħu jkunu adottati skond il-proċedura elenkata fl-Artikolu 21."Artikolu 4Il-paragrafu li ġej huwa miżjud mal-Artikolu 16 tad-Direttiva 66/403/KEE:"3. Ir-regoli għall-applikazzjoni tal-paragrafu 1 jistgħu jkunu adottati skond il-proċedura elenkata fl-Artikolu 19."Artikolu 5Il-paragrafu li ġej huwa miżjud mal-Artikolu 15 tad-Direttiva 66/404/KEE:"3. Ir-regoli għall-applikazzjoni tal-paragrafu 1 jistgħu jkunu adottati skond il-proċedura elenkata fl-Artikolu 17."Artikolu 6Il-paragrafu li ġej huwa miżjud mal-Artikolu 14 tad-Direttiva 68/193/KEE:"3. Ir-regoli għall-applikazzjoni tal-paragrafu 1 jistgħu jkunu adottati skond il-proċedura elenkata fl-Artikolu 17."Artikolu 7Il-paragrafu li ġej huwa miżjud mal-Artikolu 16 tad-Direttiva 69/208/KEE:"3. Ir-regoli għall-applikazzjoni tal-paragrafu 1 jistgħu jkunu adottati skond il-proċedura elenkata fl-Artikolu 20."Artikolu 8Il-paragrafu li ġej huwa miżjud mal-Artikolu 33 tad-Direttiva 70/458/KEE:"3. Ir-regoli għall-applikazzjoni tal-paragrafu 1 jistgħu jkunu adottati skond il-proċedura elenkata fl-Artikolu 40."Artikolu 9Din id-Direttiva hija indirizzata lill-Istati Membri.Magħmula fil-Lussemburgu, fit-13 ta’ Ġunju 1988.Għall-KunsillIl-PresidentI. Kiechle[1] ĠU C 287, ta’ l-14.11.1986, p. 4.[2] ĠU C 7, tat-12.1.1987, p. 298.[3] ĠU C 125, tal-11.7.1966, p. 2290/66.[4] ĠU L 56, tat-2.3.1988, p. 42.[5] ĠU C 125, tal-11.7.1966, p. 2298/66.[6] ĠU L 273, tas-26.9.1987, p. 43.[7] ĠU C 125, tal-11.7.1966, p. 2309/66.[8] ĠU L 49, tat-18.2.1987, p. 39.[9] ĠU C 125, tal-11.7.1966, p. 2320/66.[10] ĠU L 197, tat-18.7.1987, p. 36.[11] ĠU C 125, tal-11.7.1966, p. 2326/66.[12] ĠU L 362, tal-31.12.1985, p. 8.[13] ĠU L 93, tas-17.4.1968, p. 15[14] ĠU L 118, tas-7.5.1986, p. 23[15] ĠU L 169, ta’ l-10.7.1969, p. 3[16] ĠU L 225, tat-12.10.1970, p. 7[17] ĠU L 273, tas-26.9.1987, p. 45--------------------------------------------------